Ποτέ μην ξεκινάς από το κόστος. - Επιχειρηματικό ξεκίνημα - Business basics\nΗ μπίζνα πρώτα έχει στόχο και μετά έχει κόστος.\nΗ προτεραιότητα της μπίζνας είναι ο Πελάτης και όχι το πόσο θα κοστίσει η κατάκτησή του!\nΠοιος είναι ο Πελάτης; Που είναι; Τι αγοράζει; Τι να του πουλήσω; Γιατί να αγοράσει από μένα; Αυτά πρέπει να σε νοιάζουν. Παρατήρηση, στόχευση, εξυπηρέτηση. Δουλειά σου είναι η αγορά, η καινοτομία, η κάλυψη αναγκών, οι πωλήσεις. Όχι τα λογιστικά! Άσε τα νούμερα στην άκρη. Θα σε τρομάξουν, θα σε καθηλώσουν σε αδράνεια, θα σε μπερδέψουν και θα χαλάσουν οι προτεραιότητές σου. Το να ασχολείσαι με νούμερα θα σε κάνει να νομίζεις ότι κάνεις σοβαρή δουλειά. Και αντί να ψάχνεις για πελάτες θα ψάχνεις για λόγους να μην ξεκινήσεις ποτέ. Αντί να ψάχνεις το ιδανικό selling point θα κυνηγάς δάνεια & επιδοτήσεις για να μπεις σε μια αγορά που δεν μελέτησες, για έναν Πελάτη τις ανάγκες του οποίου αγνοείς! Άσε τα excel και τα projections. Για νέες ΜμΕ δεν υπάρχουν sales projections και business plans, όλα αυτά είναι μαντεψιές στην τύχη και σε αβάσιμες υποθέσεις. Δεν έχεις δείγμα, δεν έχεις σημείο αναφοράς, τι να προβλέψεις άνθρωπέ μου που καλά-καλά δεν μπήκες στην αγορά ακόμα; Ποια έξοδα θα υπολογίσεις εάν δεν ξέρεις τι φτιάχνεις και για ποιον; Πως θα επιβιώσει μια επιχείρηση που δεν έμαθε να πουλάει; Για πάμε να δούμε τι μας λέει ο παππούς της επιχειρηματικότητας Joseph Schumpeter:\nΠοια είναι τα κίνητρα της επιχειρηματικότητας;\n“First of all, there is a dream and the will to found a private kingdom,…Then there is the will to conquer: the impulse to fight, to prove oneself superior to others, to succeed for the sake, not of the fruits of success, but of success itself… Finally, there is the joy of creating, of getting things done, or simply of exercising one’s energy and ingenuity” Joseph Schumpeter - The theory of economic development (1911)\nΠοιος είναι ο ρόλος του κεφαλαίου έναρξης;\n... “capital is nothing but the lever by which the entrepreneur subjects to this control the concrete goods which he needs, nothing but a means of diverting the factors of production to new uses...\nΠοιο είναι το σημαντικότερο σε μια επιχειρηματική προσπάθεια;\n“in most cases… the means of production are replaceable, but not the leader”\nΓκασπ!!! Πως είπατε; "Μα, μα, μα...εμείς νομίζαμε ότι...μα αφού μας είπανε πως...αν δεν έχεις λεφτά...αν δεν ξέρεις λογιστικά...αν δεν πάρεις επιδότηση....μα στα σεμινάρια επιχειρηματικότητας μας είπαν ότι πρέπει να ταιριάζουν τα νούμερα, να βρούμε τα financial projections...δηλαδή δεν είναι έτσι;" Όχι δεν είναι. Αυτά παθαίνεις όταν η επιχειρηματικότητα υποβαθμίζεται σε νούμερα και διαδικασίες. Τότε ο γραφιάς και ο διεκπεραιωτής γίνονται πρώτα βιολιά και δίνουν συμβουλές.\nΑυτό είναι η επιχειρηματικότητα. Πήγαινε τώρα εσύ να την κερδίσεις με συμβουλές από λογιστές και γραφειοκράτες.\nΗ πλειοψηφία των επιχειρηματικών συμβουλών προέρχονται από μια γραφειοκρατία λογιστικής διεκπεραίωσης χτισμένη πάνω σε μοντέλα υφιστάμενων επιχειρήσεων (όχι νέων), στατική επιχειρηματικότητα & κυνήγι επιδοτήσεων. Δηλαδή σε συμβουλεύουν άνθρωποι που μιλάνε με νούμερα και αρχεία excel. Άνθρωποι που έμαθαν να κολυμπάνε σε πισίνα και νομίζουν ότι είναι ο ωκεανός. Αγνοούν την επιχειρηματικότητα ευκαιρίας, δεν γνωρίζουν την επιχειρηματική επιχείρηση, δεν καταλαβαίνουν τους λόγους που έχεις εσύ στο μυαλό σου. Οι περισσότεροι από αυτούς σιχαίνονται την λέξη marketing και τον ρόλο του σε ένα project και το αντιμετωπίζουν σαν να είναι κομπογιανιτισμός! Και κανείς τους δεν πρόκειται να σου πει "δεν ξέρω". Είναι το σύνδρομο του market expert που συνεχίζει να απαντάει σε κάτι ακόμα κι αν δεν έχει καταλάβει λέξη από όσα λες. Κοντά σε όλους αυτούς που βαφτίζουν ως επιχειρηματικότητα το ΕΣΠΑ και τους λογιστές, ήρθαν και τα startup με τις άχρηστες συμβουλές για το πως θα "σηκώσεις" λεφτά από επενδυτές και business angels. Τρεις λαλούν και δυο χορεύουν... Eπενδυτές και funds δεν πρόκειται να ασχοληθούν μαζί σου αν η τεχνολογία δεν είναι το κύριο στοιχείο της μπίζνας σου. Ξέχασέ το. Πρέπει να φιλτράρεις τις γνώμες σε ψιλό κόσκινο και να βελτιώνεις το κριτήριό σου συνέχεια μένοντας μακριά από κάθε τι που μπορεί να αμβλύνει την επιχειρηματική σου φόρτιση. Αν λοιπόν θες στήριξη στο project σου ψάξε για όσους: 1) γνωρίζουν που πας, 2) έχουν πάει οι ίδιοι εκεί, 3) ξέρουν να σε οδηγήσουν εκεί που θες.\nΠοια είναι η προτεραιότητα της νέας επιχείρησης;\nΔεν έχει σημασία αν είναι νέα μπίζνα ή νέο προϊόν ή νέα κατεύθυνση παλιού προϊόντος.\nΌ,τι μπίζνα κι αν είναι, ο δρόμος είναι απλός και ξεκινάει από τον Πελάτη!\nΜην πουλάς σε όλους, βρες το κοινό σου. Βρες προβλήματα και ανάγκες. Βρες πιθανές νέες λύσεις που ικανοποιούν τις ανάγκες. Πρόσφερε περισσότερη αξία στον πελάτη. Και φτιάξε πωλήσεις. Τότε άρχισε να μετράς πόσο κοστίζουν όλα αυτά σε χρόνο και χρήμα και ποιες δυνάμεις πρέπει να ανταγωνιστείς. Και αν είναι βαρύ και δεν μπορείς να το κάνεις όπως πρέπει, τότε κάν' το όπως μπορείς. Βρες τρόπο να φτάσεις σε πωλήσεις νωρίτερα ώστε να ξεκινήσεις με μικρότερο κόστος σε χρόνο και χρήμα. Η προτεραιότητα μιας μικρής επιχείρησης είναι ίδια με εκείνη του ναυαγού που θέλει να σωθεί! Όπως ένας Ναυαγός θέλει να αποδράσει έτσι και μια νέα επιχειρηματική προσπάθεια πάντα θα βρίσκεται στο σημείο που πρέπει να υπερπηδήσει εμπόδια με περιορισμένους πόρους. Αυτή είναι η οργανική κανονικότητα για μια επιχείρηση. Από αυτήν την κατάσταση πρέπει να μάθει να λειτουργεί. Και προτεραιότητά της είναι να βάλει για στόχο τον Πελάτη της. Να τον μελετήσει, να τον ικανοποιήσει και να τον διατηρήσει. Όλα τα άλλα είναι δευτερεύοντα ή περιττά. Ποτέ μην ξεκινάς από το κόστος. Αν δεν ξέρεις τι θα φτιάξεις δεν μπορείς να ξέρεις τι θα κοστίσει. Και για να ξέρεις τι θα φτιάξεις πρέπει πρώτα να μάθεις ποιος είναι ο Πελάτης σου και ποια είναι η ανάγκη του.Όλα ξεκινάνε από τον Πελάτη. Και τις πωλήσεις! Αυτά έχουν νόημα και χρηματοδοτούν μια επιχείρηση.


Σεισμοί & Ηφαίστεια: τα αίτια | Πεμπτουσία\nΣεισμοί & Ηφαίστεια: τα αίτια\nΗ σεισμική και η ηφαιστειακή δραστηριότητα προκαλούνται από την κίνηση υγρών συστατικών που παρασύρονται από την πυρόσφαιρα κάτω από τον στερεό φλοιό της Γης, από τη Δύση προς την Ανατολή (Ασυνέχεια ΜΟΗΟ). Είναι δε δυνατή η πρόγνωσή τους και σε συγκεκριμένες περιπτώσεις εξουδετέρωσή τους.\nΗλίας Τσιάπας1, Απόστολος Σταυρακούδης2. Δέσποινα Σουμελίδου3\n2Φυσικός – Ραδιοηλεκτρολόγος, Σχολή Θετικών Επιστημών ΑΠΘ\nΟι σεισμοί και οι εκρήξεις ηφαιστείων προκαλούνται :\nA) Από τη διαφορική περιστροφή της λιθόσφαιρας σχετικά με την πυρόσφαιρα. Η λιθόσφαιρα χάνει μια πλήρη περιστροφή κάθε 100 περίπου περιστροφές της πυρόσφαιρας.\nB) Από την ύπαρξη διαφόρων συστατικών (νερό, διοξείδιο του άνθρακα, διοξείδιο του θείου, υδρόθειο, κ.α) στο μεταξύ λιθόσφαιρας και πυρόσφαιρας χώρο, που αναδύονται συνεχώς από την πυρόσφαιρα. (Ασυνέχεια ΜΟΗΟ).\nΓ) Από την ύπαρξη προεξοχών και ριζών οροσειρών (Σχήμα 3) καθώς και από τη βύθιση μετώπου λιθοσφαιρικών πλακών (Σχήμα 4).\nΣτα δυτικά των προεξοχών, η πίεση λόγω της διαφορικής κίνησης του φλοιού από την πυρόσφαιρα είναι μεγάλη ενώ ανατολικά των προεξοχών, επικρατεί υποπίεση (Σχήματα 3, 4). Όταν στο μεταξύ φλοιού και πυρόσφαιρας χώρο συμβεί συγκέντρωση μεγάλης ποσότητας από τα προαναφερθέντα συστατικά, αυτά κινούνται παρασυρόμενα από τη πυρόσφαιρα, από δυσμάς προς ανατολάς. Όταν συναντήσουν προεξοχές συγκεντρώνονται στα δυτικά τους εκτοπίζοντας την πυρόσφαιρα. Λόγω της πίεσης και της στασιμότητάς τους μικρές ποσότητες από αυτά διεισδύουν στο στερεό φλοιό και κατά την άνοδό τους προς την επιφάνεια εξαερώνονται, λόγω ελάττωσης της πίεσης. Η διείσδυση των συστατικών αυτών προκαλεί διάφορα φαινόμενα, τα οποία γίνονται αντιληπτά στην επιφάνεια πάνω από το χώρο αυτό, άλλα με ειδικά όργανα και άλλα χωρίς.\nα) αύξηση της θερμοκρασίας του φλοιού και της ατμόσφαιρας πάνω από το χώρο αυτό\nβ) μεταβολές στη στάθμη και στη θερμοκρασία των υπογείων υδάτων\nγ) θειούχες οσμές και αν πάνω από το αναμενόμενο επίκεντρο υπάρχουν θάλασσες ή λίμνες από την διάλυση αυτών των συστατικών στο νερό παρατηρούνται αλλαγές στην συμπεριφορά ή ακόμα και θάνατοι των υδρόβιων οργανισμών\nδ) ηλεκτρομαγνητικές μεταβολές, πιεζορεύματα και\nε) επίδραση στον καιρό (άνοδος της θερμοκρασίας).\nΑυτά τα φαινόμενα εκδηλώνονται έντονα 2-3 μέρες πριν το σεισμό. Με την συγκέντρωση των υγρών στα δυτικά μιας προεξοχής, εκτοπίζεται η πυρόσφαιρα, και αυτά καταλαμβάνουν το χώρο αυτό έως ότου πληρωθεί η χωρητικότητα και φτάσουν στο κατώτατο σημείο της προεξοχής, τότε αρχίζει η διαφυγή τους προς ανατολάς.\nΕπειδή ανατολικά της προεξοχής υπάρχει υποπίεση, η κίνηση των υγρών αυτών επιταχύνεται, εξαερώνονται, ιονίζονται και με μορφή έκρηξης περνάει όλη η μάζα τους ανατολικά της προεξοχής (Φαινόμενο Bernoulli) (Σχήματα 5, 6).\nα) Ισχυρό ηχητικό κύμα (βοή πριν το σεισμό),\nβ) Τα αέρια υπερθερμαίνονται λόγω εσωτερικών τριβών και ιονίζονται και\nγ) Υποπίεση στο χώρο δυτικά της προεξοχής.\nΤο χώρο που πριν βρίσκονταν τα προαναφερόμενα συστατικά καταλαμβάνει ορμητικά ρευστή μάζα πυρόσφαιρας, η οποία τείνει να ακολουθήσει την ροή των υγρών-αερίων. Λόγω όμως του μεγαλύτερου ιξώδους της από αυτά, προσκρούει πάνω στη προεξοχή και προκαλεί σεισμική δόνηση, ρωγμές στη λιθόσφαιρα και καταστροφές στην επιφάνεια, κυρίως στο επίκεντρο και ανατολικά αυτού.\nΤο μέγεθος των σεισμών εξαρτάται κυρίως από\nα) την ποσότητα των συστατικών\nβ) τη χωρητικότητα της προεξοχής και\nγ) τη γωνία της προεξοχής.\nΌταν ο σεισμός γίνει κάτω από τον ωκεάνιο φλοιό η ενέργεια από την πρόσκρουση της πυρόσφαιρας πάνω στο φλοιό, επιταχύνει στο νερό, με αποτέλεσμα τη ταχύτατη μετακίνηση μεγάλης μάζας νερού (Tsunami). Επίσης οι υποθαλάσσιοι σεισμοί και τα φαινόμενα που τους συνοδεύουν (ισχυρά ηλεκτρικά πεδία – εμπλουτισμός του νερού με διάφορα τοξικά αέρια – ισχυρή δόνηση) προκαλούν προβλήματα στους υδρόβιους οργανισμούς που βρίσκονται στη περιοχή αυτή. Σε μερικά σημεία ο ωκεάνιος φλοιός είναι ιδιαίτερα λεπτός και έχει κοιλότητες. Αυτό συμβαίνει κυρίως, λόγω των συνεχών ρήξεων της λιθόσφαιρας, π.χ. στην περιοχή του «τριγώνου των Βερμούδων» και αλλού (Σχήμα 7).\nΌταν κάτω από μία τέτοια κοιλότητα βρεθεί αρκετή ποσότητα υγρών ακολουθούν τα φαινόμενα που περιγράφονται παραπάνω για τους σεισμούς. Εδώ όμως δε γίνεται σεισμός γιατί ταυτόχρονα με τη διαφυγή των συστατικών ανατολικά και τη δημιουργία υποπίεσης στο χώρο αυτό, θρυμματίζεται εκεί ο φλοιός λόγω του ότι είναι λεπτός και από την πίεση που ασκεί πάνω του το υπερκείμενο νερό του ωκεανού. Το χώρο που θα καταλάμβανε η πυρόσφαιρα και θα προκαλούσε σεισμό, καταλαμβάνει τώρα το νερό. Πάνω από το σημείο αυτό κατά την μικρή διάρκεια που συμβαίνει αυτό το φαινόμενο, παρατηρείται στιγμιαία πτώση της στάθμης του νερού, στην ατμόσφαιρα υποπίεση και καθοδικά ρεύματα αέρα (αν το φαινόμενο εκδηλωθεί νύχτα τα νερά φαίνονται για λίγο φωτεινά λόγω θερμικής ακτινοβολίας και αν συμβεί ημέρα λευκά λόγω ατμών). Τα πλοία και τα αεροπλάνα που πετούν χαμηλά καταποντίζονται λόγω της αναρρόφησης νερού δημιουργία δίνης και καθοδικού ρεύματος αέρα. Η χρονική διάρκεια των φαινομένων αυτών είναι μικρή, διότι με την επαφή νερού και πυρόσφαιρας, η ρωγμή του φλοιού επανασυνδέεται γρήγορα και αποκαθίσταται ηρεμία.\nΠηγή: Ένωση Ελλήνων Φυσικών – Πρακτικά 14ου Πανελλήνιου Συνέδριου Φυσικής: “Ανιχνεύοντας το τοπίο της Σύγχρονης Φυσικής. Αναδυόμενοι χώροι και νέες τάσεις.”


Αυγενάκης: Εκτιμούμε ότι θα αρχίσουν οι προπονήσεις εντός Μαΐου - News Online\nΑρχική ΠΟΛΙΤΙΚΗ Αυγενάκης: Εκτιμούμε ότι θα αρχίσουν οι προπονήσεις εντός Μαΐου\nΦως στο τούνελ και ως προς την επανεκκίνηση στον αθλητισμό φαίνεται ότι φέρνει η σταδιακή επιστροφή στην κανονικότητα. Η απειλή του κορωνοϊού απομακρύνεται σταδιακά από την Ελλάδα και, εφόσον δεν υπάρξει κάποια δραματική αλλαγή, θα αρχίσει η αντίστροφη μέτρηση και για την επανεκκίνηση της αγωνιστικής δραστηριότητας.\nΟπως αναφέρει το Εθνος για το σκοπό αυτό την Πέμπτη θα γίνει τηλεδιάσκεψη με τους εκπροσώπους των αθλητικών ομοσπονδιών που είναι μέλη της Ελληνικής Ολυμπιακής Επιτροπής σε συνεργασία με τον κ. Καπράλο. Η μετάβαση πρέπει να είναι πολύ προσεκτική τόσο για τους επαγγελματίες όσο και τους ερασιτέχνες αθλητές», είπε μιλώντας στο Mega.\nΠροηγούμενο άρθροUEFA: Δεν ξέρουμε πότε θα παιχτεί ξανά ποδόσφαιρο\nΕπόμενο άρθροΣτην Ερμιονίδα Τσιόδρας, Χαρδαλιάς και Μηταράκης μετά το κρούσμα κορονοϊού σε έγκυο


Το 89% των Ελλήνων θεωρεί ανώτερο όλων τον πολιτισμό μας - αλλά το 66% πιστεύει στο κακό μάτι | Protagon.gr\nH θέα της Ακρόπολης μέσα από το μουσείο της. Η Ελλάδα είναι μια χώρα που θαυμάζει το αρχαίο μεγαλείο αλλά είναι παραδομένη στις μεσαιωνικές προλήψεις | Alexandros Michailidis / SOOC\nΜεγάλη έρευνα της Pew Research αναδεικνύει το χάσμα ανάμεσα σε δυτική και ανατολική Ευρώπη αλλά και το πώς οι Ελληνες αντιλαμβανόμαστε την ύπαρξή μας. Μεγαλοϊδεατισμοί και προλήψεις κυριαρχούν...\nProtagon Team 30 Οκτωβρίου 2018, 13:39\nH θέα της Ακρόπολης μέσα από το μουσείο της. Η Ελλάδα είναι μια χώρα που θαυμάζει το αρχαίο μεγαλείο αλλά είναι παραδομένη στις μεσαιωνικές προλήψεις\nΜια νέα έρευνα, της Pew Research αυτή τη φορά, έρχεται να καταγράψει τις πολιτικές και ιδεολογικές διαφορές μεταξύ Δύσης και Ανατολής καθώς και το πόσο διαφορετικά οι λαοί και οι κουλτούρες της Ευρώπης αντιμετωπίζουν σημαντικά κοινωνικά ζητήματα – τον δυισμό όμως τον καταγράφει η έρευνα και ειδικότερα για τους Ελληνες που θεωρούν εαυτόν λαό περιούσιο και πολιτισμένο αλλά την ίδια ώρα πιστεύουν μαζικά στο κακό μάτι!\nΗ έκθεση του αμερικανικού ερευνητικού κέντρου για την Ευρώπη δείχνει ότι οι διαφορές σε επίμαχα ζητήματα, όπως είναι για παράδειγμα η κοινωνική αποδοχή των μουσουλμάνων, των Εβραίων ή του γάμου μεταξύ ομοφυλόφιλων, εξαρτώνται από τη χώρα ή ακόμα και την περιοχή.\nΤεράστιο για παράδειγμα είναι το χάσμα Ανατολής – Δύσης στο ζήτημα του γάμου μεταξύ ομοφυλόφιλων. Σουηδοί, Δανοί και Ολλανδοί σε ποσοστό από 86% μέχρι 88% βλέπουν τον γάμο θετικά. Ακολουθούν χώρες όπως η Γερμανία με 77%, η Τσεχία με 65%. Αντίθετα οι ρωμαιοκαθολικοί Πολωνοί απορρίπτουν σε ποσοστό σχεδόν 60% τους γάμους ομοφυλόφιλων, οι ορθόδοξοι Ρουμάνοι κατά 76% και οι ορθόδοξοι Ρώσοι κατά 80%.\nΣε ερώτηση σχετικά με την αποδοχή ενός μουσουλμάνου από μια χριστιανική οικογένεια μετά από γάμο, το 82% των Νορβηγών απαντά θετικά. Αντίστοιχα υψηλά είναι τα σχετικά ποσοστά των Σουηδών (80%), των Ολλανδών (88%) και των Βέλγων (77%). Γερμανοί, Αυστριακοί και Ελβετοί απαντούν «ναι» σε ποσοστό γύρω στο 55%. Στον αντίποδα Ελληνες, Πολωνοί, Βούλγαροι και Ρουμάνοι μπορούν να φανταστούν έναν μουσουλμάνο ως γαμπρό ή νύφη στην οικογένειά τους κατά 33% ενώ οι Τσέχοι μόλις κατά 12%.\nΤο «κακό» μάτι\nΕνδιαφέρον παρουσιάζουν και οι μεταφυσικές πεποιθήσεις των Ελλήνων όπως καταγράφονται στην έρευνα της Pew Research καθώς το 59% πιστεύει στη μοίρα, το 66% στο κακό μάτι (αριθμός ρεκόρ για την Ευρώπη) και το 20% στη μετενσάρκωση! Οι Ελληνες διατηρούν ακόμη μια πρωτιά στην έρευνα καθώς σε ποσοστό 92% πιστεύουν ότι υπάρχει Θεός (με τους δεύτερους Ρώσους να βρίσκονται σε απόσταση, 75%) Επίσης οι Ελληνες σε ποσοστό 74% πιστεύουμε ότι η καταγωγή και η εθνική ταυτότητα ταυτίζονται ενώ το 52% των ερωτηθέντων δηλώνει ότι θα ήθελε να απαγορευτεί η έκτρωση…\nΣτο θέμα του διαχωρισμού κράτους και Εκκλησίας οι διαφορές είναι μικρότερες μεταξύ Δύσης και Ανατολής. Τα υψηλότερα ποσοστά υπέρ του διαχωρισμού καταγράφουν οι ερευνητές στη Σουηδία και στη Φινλανδία (με 80% και 77% αντίστοιχα). Σχεδόν όλοι οι πολίτες στην Ευρώπη θεωρούν θετικό τον διαχωρισμό κράτους και Εκκλησίας. Αναποφάσιστοι στο ζήτημα αυτό εμφανίζονται κυρίως οι Ρώσοι, οι Λευκορώσοι και οι Βούλγαροι με 50%. Χώρες όπως η Γεωργία και η Αρμενία θεωρούν σε ποσοστό 52% και 59% αντίστοιχα ότι ορθώς το κράτος στηρίζει τη θρησκεία.


District One 21 Black Water Five Pawns Legacy Flavor shot 20/60ml – Kings Of Vape\nDistrict One 21 Black Water Five Pawns Legacy Flavor shot 20/60ml\nDistrict One 21 Black Water Five Pawns Legacy Flavor shot 20/60ml ποσότητα\nCategories: Flavor shots, Γλυκό\nFive Pawns Black Water Mix & Vape – Κρέμα,Cannoli,καφές\nΑυθεντική γεύση ιταλικού cannoli με γέμιση από γλυκιά κρέμα και μαύρο καφέ robusta! Μια παραδοσιακή συνταγή που θα ξυπνήσει όλες σας τις αισθήσεις!\nΓεύση: Cannoli, κρέμα, καφες\nΗ Five Pawns φέρνει συνταγές που άλλαξαν το ατμιστικό παιχνίδι! Εκλεκτά υλικά περιορισμένης παραγωγής συνδυάζονται με χειροποίητη φροντίδα! Γεμίστε το μπουκαλάκι με βάση, αναμείξτε και…η κίνηση είναι δική σας!\nCannoli, Καφές, Κρέμα\nDispatcher 120ml €13.90\nSicilian Garden by Vnv €10.90\nOne Way Ticket 60ml €9.90


Dairy Queen, Sherwood Park - Κριτικές εστιατορίων - TripAdvisor\nΚαναδάς Αλμπέρτα Sherwood Park Εστιατόρια σε Sherwood Park Dairy Queen\nΝο 5 από 7 στην κατηγορία Επιδόρπιο για: Sherwood Park Νο 99 από 163 στην κατηγορία Μέρη Για Φαγητό για: Sherwood Park €\nΦαστ φουντ, Καναδική 20 Cranford Way, Sherwood Park, Αλμπέρτα, Καναδάς+1 780-449-3373+ Προσθέστε ιστότοπο\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 17 κριτικέςΕξαιρετικό41%Πολύ καλό49%Μέτριο0%Ανεπαρκές5%Πολύ κακό5%Ώρες εστιατορίου + Προσθήκη ωρώνΚΟΥΖΙΝΕΣ Φαστ φουντ, Καναδική ΤΙΜΗ €ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 20 Cranford Way, Sherwood Park, Αλμπέρτα, ΚαναδάςΌλες οι λεπτομέρειες Βελτίωση αυτής της καταχώρισηςΑυτό το εστιατόριο είναι κατάλληλο για παιδιά;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το μαγαζί έχει κυρίως γλυκά;Ναι Όχι Άγνωστο Αυτό το εστιατόριο είναι καλό για μεγάλες παρέες;Ναι Όχι Άγνωστο Αυτό το εστιατόριο είναι καλό για οικογένειες;Ναι Όχι Άγνωστο Οι τιμές σε αυτό το εστιατόριο είναι χαμηλές ή προσιτές;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (17)Βαθμολογία ταξιδιωτών Εξαιρετικό4Πολύ καλό3Μέτριο0Ανεπαρκές1Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (8)Αγγλικά (17)Γλώσσα Ελληνικά (8)Αγγλικά (17)Δείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιlamassey810Η κριτική γράφτηκε 25 Ιανουαρίου 2017 μέσω κινητής συσκευής ΑπογοητευτικόΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιKa--AlbertaΑλμπέρτα, Καναδάς7062Η κριτική γράφτηκε 14 Μαΐου 2016 Εξαιρετική παγωτά! Εξαιρετική τοποθεσία! Υπέροχο προσωπικό!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιBill SSherwood Park, Καναδάς12350Η κριτική γράφτηκε 20 Απριλίου 2016 Πάντα μια καλή τιμή για γρήγορο φαγητό!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMe3SHOPPERHanover, Ontario, Canada204Η κριτική γράφτηκε 5 Ιουλίου 2015 Φιλικό, εξυπηρετικό προσωπικό!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTobe133Έντμοντον, Καναδάς8658Η κριτική γράφτηκε 22 Μαΐου 2015 Μεγάλη αξία για fast foodΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιElaineTEdmontonEdmonton306Η κριτική γράφτηκε 9 Μαρτίου 2015 Εξαιρετική αξία Fast FoodΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMARK BSHERWOOD PARK5622Η κριτική γράφτηκε 16 Φεβρουαρίου 2015 Ένα γρήγορο γεύμα καθ' οδόνΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιflossy_7sherwood park, alberta163Η κριτική γράφτηκε 3 Σεπτεμβρίου 2014 Μου αρέσουν τα ψητά μπιφτέκιαΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαPasta Pantry122 κριτικές 1,47 χλμ μακριά Average Joe's Sports Bar46 κριτικές 0,58 χλμ μακριά No Way Jose's Taqueria23 κριτικές 1,36 χλμ μακριά Sherwood Nitza Pizza12 κριτικές 0,45 χλμ μακριά Κοντινά αξιοθέαταUkrainian Cultural Heritage Village206 κριτικές 3,19 χλμ μακριά Strathcona County Library50 κριτικές 1,78 χλμ μακριά Festival Place27 κριτικές 1,87 χλμ μακριά North Cooking Lake Natural Area6 κριτικές 3,61 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Dairy Queen και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n20 Cranford Way, Sherwood Park, Αλμπέρτα, Καναδάς Τοποθεσία:


Ζητείται υπαλλήλος να κυκλοφορεί γυμνός! ~ OI PRIONATOI\nΖητείται υπαλλήλος να κυκλοφορεί γυμνός!\nΟ γυμνισμός είναι πολύ δημοφιλής στη Νότιο Αφρική και συγκεκριμένα στην πόλη Sanfed..\nΑυτό θα σκέφτηκε ένας άνεργος λογιστής ο Jean-Paul Reid ο οποίος σε συνδυασμό με την ανεργία που μαστίζει σχεδόν όλη τη χώρα, αποφάσισε να πάρει την κατάσταση στα χέρια του.\nΠούλησε ότι είχε και δεν είχε, από το διαμέρισμα του μέχρι και το...αυτοκίνητό του. Το μόνο που κράτησε ήταν ο υπολογιστής του και ένα ipad. Έπρεπε να βρει ένα κεφάλαιο ώστε να ιδρύσει τη νέα του εταιρεία. Ένα γραφείο ευρέσεως εργασίας για όσους θέλουν να δουλέψουν με την αυστηρή προϋπόθεση ότι θα το κάνουν γυμνοί... διαφορετικά θα έμεναν άνεργοι (!)\nΟ ίδιος δηλώνει ότι οι εργασίες που προωθούνται περισσότερο είναι αυτές των τεχνικών υπολογιστών, των λογιστών, των γραμματέων, των συντηρητών πισίνας αλλά και εργασίες πιο καλλιτεχνικές όπως μουσικοί, ηθοποιοί, σαξοφονίστες. Και ξεκαθαρίζει ότι γίνεται και για λόγους ψυχαγωγικούς. «Ψυχαγωγούμε τον πελάτη και μας πληρώνει» αναφέρει ο πρόεδρος πια της εταιρίας που έχει εξαπλωθεί με άλλα γραφεία και σε άλλες πόλεις όπως το Κέιπ Τάουν και το Γιοχάνεσμπουργκ.


29 ΜΕΡΕΣ - Εξάντας, ντοκιμαντέρ στον κόσμο.\n«Όταν ο λαός αποφασίσει να ζήσει\nη μοίρα θα ανταποκριθεί.\nΗ νύχτα θ’ αποβάλλει το πέπλο της,\nκι όλα τα δεσμά θα λυθούν»\nΑμπού αλ- Κασίμ αλ-Σάμπι, Τυνήσιος ποιητής\nΕίναι μια πράξη απόγνωσης. Ο νεαρός Μοχάμεντ Μπουαζίζι, που κερδίζει τα προς το ζην ως πλανόδιος μανάβης στην επαρχιακή πόλη Σίντι Μπουζίντ, στο νότο της Τυνησίας, στέκεται μπροστά στο κτίριο της νομαρχίας και αυτοπυρπολείται. Είναι ένας ακραίος τρόπος για να καταγγείλει ένα καθεστώς που δεν ακούει τη φωνή του, όπως και κανενός πολίτη που ασφυκτιά μέσα στην καταπίεση, την αδικία και τη φτώχεια.\n«Αντιπροσωπεύει όλους τους νέους της Τυνησίας, που στην ηλικία αυτή θα μπορούσαν να έχουν μια καλύτερη δουλειά και για τους οποίους ο θάνατος φτάνει να είναι καλύτερος από μία τέτοια ζωή», τονίζει ο Καθηγητής Δικαίου Αμπντελουαχάμπ Ματάρ.\nΗ πράξη του Μπουαζίζι είναι η σταγόνα που ξεχειλίζει το ποτήρι. Με αφορμή το θάνατό του χιλιάδες άνθρωποι διεκδικούν το δικαίωμά τους στη ζωή, ενάντια σ’ ένα καθεστώς που φορά το προσωπείο του ελεύθερου, κοσμικού και δημοκρατικού κράτους. Η βιτρίνα, όμως, που με επιμέλεια έχει δημιουργήσει ο Πρόεδρος της χώρας Μπεν Αλί και βολικά έχει αποδεχτεί η διεθνής κοινότητα, ραγίζει. Και πίσω της αποκαλύπτεται μια στυγνή δικτατορία, που έχει καταδικάσει τους ανθρώπους στην ανέχεια.\n«Η δουλειά είναι δικαίωμα, ω, φατρία των κλεφτών», είναι το σύνθημα που οδηγεί τους εξεγερμένους στο Σίντι Μπουζίντ. Ζητούν δουλειά, ελευθερία και αξιοπρέπεια. Οι μάχες με την αστυνομία μαίνονται μέρα και νύχτα και η πόλη μετατρέπεται σε εμπόλεμη ζώνη. Φωτιές, δακρυγόνα, πετροπόλεμος, αληθινά πυρά… «Είμαι έτοιμος να πεθάνω, αυτή τη στιγμή να μπω μπροστά στις σφαίρες, αν ξέρω ότι όλος ο κόσμος θα κερδίσει την ελευθερία του», εξομολογείται φορτισμένος ο Φαϊζέλ Ελ Νάζι, που συμμετέχει στις συγκρούσεις. Ο 22χρονος αδερφός του Χουσίν, είναι ο δεύτερος νέος που πέφτει νεκρός στο Σίντι Μπουζίντ.\nΤα Μ.Μ.Ε. της Τυνησίας, που ελέγχονται από το καθεστώς, προσπαθούν να αποσιωπήσουν τα πάντα. Οι κάτοικοι όμως ξέρουν πως αυτή τη φορά πρέπει να σπάσουν το φράγμα της σιωπής, που έχει βυθίσει προηγούμενες εξεγέρσεις στο σκοτάδι της ανυπαρξίας. Το διαδίκτυο, λοιπόν, γίνεται ένα ακόμα όπλο των εξεγερμένων, που με την πέτρα στο ένα χέρι και το κινητό στο άλλο, καταγράφουν ό,τι συμβαίνει και προσπαθούν να το διαδώσουν. Ο αντικαθεστωτικός και μακρινός συγγενής του αυτόχειρα, Αλί Μπουαζίζι, παίζει καθοριστικό ρόλο σε αυτή την προσπάθεια. «Ελπίζοντας στη δημοσιοποίηση της φωνής μας, αναρτούμε στο διαδίκτυο ό,τι έχουμε τραβήξει με το κινητό και τις κάμερες, ώστε να συμμετάσχει όσο το δυνατό περισσότερος κόσμος», μας εξηγεί.\nΗ εξέγερση μεταδίδεται αστραπιαία και σε άλλες πόλεις της επαρχίας. «Το καθεστώς προσπαθεί να πνίξει τον κόσμο στο αίμα και αρχίζει να πυροβολεί. Αλλά αντί ο κόσμος να σιωπά και να ηρεμεί σε ένα χωριό, ξεσηκώνεται σε άλλα δέκα, και έτσι ο μηχανισμός ασφαλείας του Μπεν Αλί εκπνέει», μας ιστορεί ο Γιαχάουι Μοκτάρ. Ο ίδιος είναι πρώην Δικαστικός, που 10 χρόνια πριν αντιπαρατέθηκε δημόσια με το καθεστώς, όταν εκ της θέσεώς του κατήγγειλε τις παραβιάσεις της Δικαιοσύνης. Έκτοτε βρίσκεται στο στόχαστρο, στρατευμένος στον αγώνα για τη δημοκρατία.\n«Στη διάρκεια της 23χρονης διακυβέρνησης του Μπεν Αλί, το καθεστώς καταδίκασε περισσότερους από 45.000 ανθρώπους για τη δράση τους, δεκάδες αγωνιστές πέθαναν στα κρατητήρια της Αστυνομίας ή στις φυλακές από τα βασανιστήρια», τονίζει ο δημοσιογράφος Φάχεμ Μπουκαντούς. Η επανάσταση βρίσκει και τον ίδιο στη φυλακή, καθώς είχε διαπράξει το έγκλημα να καλύψει μια προηγούμενη εξέγερση, περίπου 3 χρόνια πριν. Είναι ο τελευταίος πολιτικός κρατούμενος που απελευθερώνεται μετά την πτώση του Μπεν Αλί.\n«Με μια λέξη, είναι δικτατορία. Με όλη τη σημασία της λέξης», σημειώνει ο Αλί Ραγιάντι, αντιπρόεδρος του Ισλαμιστικού κόμματος Ενάχντα. «Μια δικτατορία που βασίζεται στην αστυνομία και όχι το στρατό, κι αυτή κατά τη γνώμη μου, είναι η χειρότερη δυνατή». Οι μουσουλμάνοι πληρώνουν το βαρύτερο τίμημα, καθώς λειτουργούν ως ο αποδιοπομπαίος τράγος του καθεστώτος, το οποίο επικαλείται την καταπολέμηση της ισλαμιστικής τρομοκρατίας, για να κερδίσει την εύνοια της Δύσης. Περισσότεροι από 35.000 άνθρωποι οδηγούνται στη φυλακή. Ο ίδιος ο Αλί Ραγιάντι πέρασε 14 χρόνια στην απομόνωση και απορεί πώς μπορεί να σταθεί στα πόδια του, ή δεν έχει τρελαθεί. «Η Ευρώπη ξέρει. Δίνει λεφτά στον Μπεν Αλί για να μας σφαγιάζει. Γιατί όλα αυτά με τί λεφτά γίνονται; Με τα λεφτά των Ευρωπαίων», τονίζει οργισμένος ο οικονομολόγος Φάτι Τζέρμπι.\nΤο 1994, ο Μπεν Αλί παντρεύεται τη Λέιλα Τραμπελσί. Και οι δύο έχουν πολυπληθείς οικογένειες, με πολλά αδέλφια, κουμπάρους και ξαδέλφια, που λυμαίνονται το κράτος. Οι Τυνήσιοι τους αποκαλούν «φατρία των Τραμπελσί». «Τα άτομα αυτά δεν είναι πολιτικά όντα, να ενδιαφέρονται δηλαδή για το δημόσιο συμφέρον. Δρουν στην Τυνησία ως συμμορία, ως μαφία!», καταγγέλλει ο Αμπντελουαχάμπ Ματάρ. Και ο Φάτι Τζέρμπι συμπληρώνει: «Οι Τυνήσιοι δουλεύουν προκειμένου να πλουτίσει ο Μπεν Αλί!» Οι Τραμπελσί ιδιωτικοποιούν όλο τον δημόσιο τομέα, με αγοραστές τους ίδιους, για εξευτελιστικά ποσά. Η διαφθορά πνίγει κάθε οικονομική δραστηριότητα και καταλύει κάθε αίσθημα κοινωνικής δικαιοσύνης. Σε συνδυασμό με τις νεοφιλελεύθερες πολιτικές που εφαρμόζει το καθεστώς, η ανεργία, ειδικά για τους νέους στις περιοχές της ενδοχώρας, μακριά από τα τουριστικά παράλια και τα βλέμματα των επισκεπτών, ξεπερνά σε ποσοστό το 35%.\nΗ επανάσταση φτάνει πια στην Τύνιδα. Συγκλονισμένοι από όσα συμβαίνουν στην επαρχία, οι δικηγόροι είναι από τους πρώτους που τολμούν να διαμαρτυρηθούν δημόσια στην πρωτεύουσα. «Βαρεθήκαμε», λέει η Λέιλα Μπεν Ντόμπα, μια από τις πρωτεργάτριες των συγκεντρώσεων, «βαρεθήκαμε να βλέπουμε νέους να αυτοπυρπολούνται, ζητώντας δουλειά, ζητώντας αξιοπρέπεια».\nΤο καθεστώς προχωρά σε συλλήψεις ακτιβιστών, μπλόγκερ, αλλά και ενός ράπερ, του Ελ Ζενεράλ, που οι στίχοι των τραγουδιών του έχουν γίνει σύνθημα στα στόματα των διαδηλωτών. «30 άτομα περικύκλωσαν το σπίτι μου. Μπήκαν μέσα και πολύ γρήγορα με πήραν στο κτίριο του Υπουργείου Εσωτερικών. Με ανέκριναν για τρεις μέρες θέλοντας να δουν ποιος με υποκινεί. Και ήθελαν να μην αναφέρομαι στον πρόεδρο και τη γυναίκα του στα τραγούδια μου», θυμάται.\nΟι διαδηλώσεις και οι συγκρούσεις σε όλες τις επαρχιακές πόλεις της Τυνησίας εντείνονται. Χιλιάδες άνθρωποι κατεβαίνουν στον δρόμο. Το καθεστώς σε πανικό αποφασίζει να τους καταστείλει με σφαίρες. Αστυνομικοί πυροβολούν τα πλήθη, ελεύθεροι σκοπευτές με πολιτικά σκορπούν τον θάνατο. Στην Κασερίν, στη Θάλα, στο Ρεγκέμπ, στη Σφάξ, γίνεται μακελειό. Οι σφαγές συγκλονίζουν την Τυνησία και ο χρόνος για το καθεστώς αρχίζει να κυλάει αντίστροφα. Ο Μπεν Αλί προσπαθεί με ένα τηλεοπτικό διάγγελμα να κατευνάσει την κατακραυγή και υπόσχεται τα πάντα... Κανείς όμως δεν τον πιστεύει πια.\nΤην επόμενη μέρα, μπροστά στο Υπουργείο Εσωτερικών, κτίριο-σύμβολο της καταπίεσης και τόπο άγριων βασανιστηρίων, πραγματοποιείται η μεγαλύτερη διαδήλωση που έχει λάβει ποτέ χώρα στην Τύνιδα. «Είναι πραγματικά ο λαός. Δεν είναι ούτε οι πολιτικοί, ούτε οι συνδικαλιστές, ούτε κανένας. Είναι ο λαός», θυμάται ο Γιαχαούι Μοκτάρ. Μια κραυγή βγαλμένη από τα στόματα χιλιάδων ανθρώπων δονεί ρυθμικά τη διαδήλωση: «Ξεκουμπιστείτε!» Ο Μπεν Αλί και η οικογένειά του δραπετεύουν από τη χώρα. Το τίμημα δεν είναι μικρό. Το αίμα συνολικά 300 νεκρών ποτίζει το δέντρο της αλλαγής στην Τυνησία. Οι μνήμες είναι ακόμα ζωντανές στα βουρκωμένα μάτια της Λέιλα Μπεν Ντόμπα: «Δεν είναι πια η εποχή των κυβερνήσεων, είναι η εποχή των λαών».


Vine2Wine - Gentilini Winery & Vineyards\nΜαεστρία & Καινοτομία\nΟι βασικές προυποθέσεις για την παραγωγή άριστου κρασιού είναι το άψογο σταφύλι και η ταλαντούχα, υψηλής εξειδίκευσης ομάδα στο αμπέλι και στο οινοποιείο.\nΗ Κεφαλονιά είναι ένα καταπράσινο νησί, ευλογημένο με άφθονες βροχοπτώσεις το χειμώνα ακολουθούμενες από μια μακριά, ξηρή και ηλιόλουστη περίοδο ωρίμανσης το καλοκαίρι. Αυτός ο ρυθμός και κύκλος της φύσης είναι ο ιδανικός για την παραγωγή σταφυλιών τέλειας ωρίμανσης, με συμπύκνωση, ισορροπημένη οξύτητα και καθαρή έκφραση της ποικιλίας.\nΟι αμπελώνες Gentilini βρίσκονται δίπλα στο οινοποιείο κοντά στο χωριό Μηνιές. Το έδαφος είναι κιμωλία πάνω από ασβεστολιθικό υποστρωμα, το ιδανικο terroir για σταφύλια οινοποίησης. Εκεί καλλιεργούμε πάνω από 50 στρέμματα αμπελώνων με τις ποικιλίες Μαυροδάφνη Κεφαλονιάς, Μοσχοφίλερο και Syrah. Η Ρομπόλα μας καλλιεργείται σε 50 στρέμματα που βρίσκονται στην ΠΟΠ ζώνη του νησιού.\nΣτις καλλιέργειες μας χρησιμοποιούμε μεθόδους βιώσιμης γεωργίας αποφεύγοντας τη χρήση ζιζανιοκτόνων και φυτοφαρμάκων, σεβόμενοι το προσωπικό μας, τη γη μας, τα κρασιά μας και τους καταναλωτές. Ήδη από το 2011, λάβαμε την πιστοποίηση ISO 14001 για το Σύστημα Περιβαλλοντικής Διαχείρισης. Οι αμπελώνες μας αναπτύσσονται σε πλήρη αρμονία με της γύρω ελιές, συκιές και αμυγδαλιές, όλα περιτριγυρισμένα από άγριο θυμάρι, φασκόμηλο και ρίγανη, που προσελύουν μέλισσες, πασχαλίτσες και άλλα ευεργετικά έντομα.\nΗ σπάνια ποικιλία Ρομπόλα\nΗ Ρομπόλα κατατάσσεται από τους ειδικούς του κρασιού μεταξύ των ευγενέστερων λευκών ποικιλιών του ελληνικού αμπελώνα. Η παραγωγή της γίνεται στην ΠΟΠ περιοχή, που περιορίζεται στο υψίπεδο της κοιλάδας των Ομαλών και στις απότομες πλαγιές του όρους Αίνου, η κορυφή του οποίου φτάνει τα 1.632 μέτρα και καθορίζει το μικροκλίμα της περιοχής.\nΤα κλήματα είναι φυτεμένα σε μικροσκοπικούς αμπελώνες με μικρή απόδοση. Το έδαφος είναι ασβεστολιθικό και το υψόμετρο εξασφαλίζει μια ομαλή ωρίμανση. Αυτό το terroir δίνει τη δυνατότητα για κρασιά εξαιρετικής ποιότητας, που χαρακτηρίζονται από αρώματα εσπεριδοειδών, ισορροπημένη οξύτητα και μέτριο σώμα με μακριά επίγευση.\nΣτην περιοχή ΠΟΠ συνεργαζόμαστε με παραγωγούς που καλλιεργούν τα αμπέλια τους με αφοσίωση και μεράκι, χρησιμοποιώντας παραδοσιακές τεχνικές, που έχουν αποδειχθεί οι καταλληλότερες για την ποικιλία και το έδαφος. Θυμόμαστε με συγκινηση εναν απο αυτούς, τον Θανάση Τσάση, εναν παλιό πολεμιστή της Αντίστασης, που φρόντιζε ο ίδιος τα αμπέλια του μεχρι τα προχωρημένα ενενήντα του, να σκαρφαλώνει σαν κατσίκι τις απότομες πλαγιές του αμπελώνα του, με εμας να προσπαθύμε να τον ακολουθήσουμε λαχανιασμένοι!\nΕπίσης προμηθευόμαστε σταφύλια Ρομπόλα από τις Παλαιοημερολογίτισες καλόγριες που «καλλιεργούν τα καλύτερα σταφύλια επειδή είναι θέλημα Θεού»\nΟι Καλύτεροι Μέθοδοι\nΗ οινοποίηση και εμφιάλωση γίνεται στο boutique οινοποιείο του Gentilini. Παρά το μικρό του μέγεθος, το οινοποιείο μας είναι αρτιότατα εξοπλισμένο, και τα βαρέλια μας προέρχονται από τους καλύτερους Ευρωπαϊκούς οίκους. Αυτό μας επιτρέπει να πειραματιζόμαστε, να καινοτομούμε, και να παράγουμε εκφραστικα κρασιά με μεγάλη φινέτσα για τους λάτρεις του κρασιού σε όλο τον κόσμο.\nΗ ομάδα μας φροντίζει να τρυγηθεί κάθε ποικιλια στην σωστή στιγμή ωρίμανσης και να μεταφερθεί στο οινοποιείο σε μικρούς κάδους για να γίνει η πρώτη διαλογή. Στη συνέχεια τα σταφύλια ψύχονται και ακολουθεί μια παραιτέρω διαλογή ώστε μόνο τα σταφύλια κορυφαίας ποιότητας να καταλήξουν να πιεστούν με ήπιο τρόπο. Η αργή ζύμωση σε χαμηλές θερμοκρασίες, με συνεχή προσεκτική παρακολούθηση, εξασφαλίζει την έκφραση του χαρακτήρα και του terroir κάθε ποικιλίας, διατηρώντας την παράδοση και βελτιώνοντας την συνεχώς.\nΗ ζύμωση των κρασιών παρακολουθείται προσεκτικά για να επιτευχεί η τέλεια ισορροπία και ενσωμάτωση της δρυός. Η παραγωγή των δρύινων βαρελιών για οινοποίηση είναι μια μορφή τέχνης και η σωστή χρήση τους είναι ανάλογη με την χρήση των κρουστών σε μια ορχήστρα: δίνει δομή και πολυπλοκότητα χωρίς να καλύπτει. Γι αυτό το λόγο χρησιμοποιούμε δρύινα βαρέλια κορυφαίας ποιότητας, με διαφορετικά χαρακτηριστικά που μας δίνουν περιθώρια ευελιξίας. Έτσι χρησιμοποιούμε γαλλική δρύ για κομψότητα, αμερικάνικη για νότες καρύδας και μόκας, όπως και διαφορετικά μεγέθη βαρελιών, με λιγότερο η περισσότερο κάψιμο, για πιο λεπτό ή έντονο αποτέλεσμα. Σε ορισμένες περιπτώσεις βγάζουμε την μια στογγυλή πλευρά από τα βαρέλια, τα χρησιμοποιούμε όρθια για τη ζύμωση, και στη συνέχεια τα συναρμολογούμε εκ νέου για την παλαίωση.\nΌταν τα κρασιά είναι έτοιμα, μαζευόμαστε όλοι για την συναρπαστική διαδικασία της ανάμιξης. Για ένα συγκεκριμένο κρασι, παίρνουμε δείγματα από κάθε δεξαμενή και καθε βαρέλι και τα αναμιγνύουμε με ατέλειωτους τρόπους, μέχρι να συμφωνήσουμε για το καλύτερο αποτέλεσμα. Το τελικό κρασί επιστρέφει για ξεκούραση στη δεξαμενή ή το βαρέλι, ώστε να αναπτύξει παραιτέρω πολυπλοκότητα και προσωπικότητα πριν εμφιαλωθεί. Είναι όλη αυτή η σχολαστική δουλειά και η προσοχή στη λεπτομέρεια που μετατρέπει την υπόσχεση του σταφυλιού στην τελειότητα στο μπουκάλι.\nΓηγενής ποικιλία της Κεφαλονιάς που εκφράζεται με ζουμερές νότες ώριμου πεπονιού και μελιού στη μύτη.\nΗ Ρομπόλα Κεφαλονιάς είναι μια σπάνια ποικιλία από αμπελώνες χαμηλής στρεμματικής απόδοσης που αναπτύσσεται σε φτωχά ασβεστολιθικά εδάφη στα υψίπεδα της Κεφαλονιάς. Εκφράζει ορυκτό χαρακτήρα και λεμονάτα αρώματα.\nΤο Μοσχοφίλερο θεωρείται γκρι ποικιλία. Στην όψη το συναντάμε σε αποχρώσεις από απαλό ροζ έως και πορφυρό κόκκινο. Στην μύτη εκφράζεται με αρώματα τριαντάφυλλου και γιασεμιού τα οποία έρχονται σε ισορροπία με την τραγανή του οξύτητα.\nΈνας διαφορετικός κλώνος της Μαυροδάφνης Πατρών η Μαυροδάφνη Κεφαλονιάς οινοποιείται παραδοσιακά ως ένα ξηρό, σκούρο πορφυρό με γεμάτο σώμα κρασί το οποίο εξελίσσεται καλύτερα όταν παλαιώνει σε δρύινα βαρέλια.\nΜηνιές 281 00\nΤηλ: +30 26710 41 618\nΚαθημερινά 11:00π.μ. – 8:00μ.μ.\n(τελευταία είσοδος 7:00μ.μ.)\nΚαθημερινά 11:00πμ – 7:00μμ\n(τελευταία είσοδος 6:00μ.μ.)


Ελληνική Εθνική θρησκεία (Ε.Ε.Θ): Για τον αρχιερέα των Ελευσινίων Μυστηρίων\nΓια τον αρχιερέα των Ελευσινίων Μυστηρίων\nΘέλοντας να ξεφύγω από το νοσηρό κλίμα των τελευταίων μηνών που δηλητηριάζει την πολιτική ζωή του τόπου θα ασχοληθώ με τον αρχιερέα ενός μεγάλου ιερού του αρχαίου ελληνικού κόσμου. Πρόκειται για το περιώνυμο ιερό της Δήμητρας και Κόρης στην Ελευσίνα, τα ερείπια του οποίου, ακόμη και σήμερα, υποβάλλουν τους επισκέπτες του. Το ιερό αυτό ήταν ένα από τα σημαντικότερα λατρευτικά κέντρα της αρχαίας Ελλάδας, αφού στους χώρους του διεξάγονταν τα περίφημα Ελευσίνια Μυστήρια, η κορωνίδα της αρχαίας θρησκείας.\nΣτην αρχαία Ελλάδα ο κάθε πολίτης είχε τη δυνατότητα να διεκδικήσει και να ασκήσει, συνήθως για ένα χρόνο, το λειτούργημα της ιεροσύνης. Υπήρχαν ωστόσο και κάποιες εξαιρέσεις, καθώς ορισμένα ιερατικά αξιώματα ήταν απρόσιτα στο σύνολο σχεδόν των πολιτών. Ανάμεσά τους ξεχωριστή θέση, χωρίς άλλο, κατέχουν τα αξιώματα που σχετίζονται με το μεγάλο ελευσινιακό ιερό. Εδώ όχι μόνον υπήρχε ένα πολυπληθές και ιεραρχικά δομημένο ιερατείο, αλλά και η στελέχωσή του αποτελούσε αποκλειστικό προνόμιο σχεδόν δύο μόνο οικογενειών. Το αξίωμα π.χ. του Ιεροφάντη, του αρχιερέα των Μυστηρίων, το κατείχαν πάντοτε μέλη της οικογένειας των Ευμολπιδών, ενώ αυτό του Δαδούχου, του δεύτερου στην ιεραρχία αξιώματος, ήταν προνόμιο της οικογένειας των Κηρύκων.\nΟι Ευμολπίδες ήταν παλιά ελευσινιακή βασιλική οικογένεια η οποία, αν και έχασε τη στρατιωτικο-πολιτική της δύναμη, εν τούτοις εξασφάλισε για τους απογόνους της το ανώτατο ιερατικό αξίωμα του ιερού. Οι Κήρυκες ήταν πιθανόν μια αριστοκρατική αθηναϊκή οικογένεια, τα δικαιώματα της οποίας στο ιερό επιβλήθηκαν από το αθηναϊκό κράτος. Το τελευταίο, μη θέλοντας να αφήσει τη διοίκηση ενός τόσο σημαντικού ιερού αποκλειστικά σε «ξένα» χέρια, φρόντισε να εγκαταστήσει σε αυτό ένα αθηναϊκό «μάτι». Οι δύο αυτές οικογένειες είχαν την ευθύνη διοίκησης του ιερού σε όλη τη μακρόχρονη πορεία του, πλην της διαχείρισης των οικονομικών του. Στην υπερχιλιετή ιστορία του ιερού ο τρόπος επιλογής του Ιεροφάντη, του πατριάρχη των Μυστηρίων, δεν ήταν πάντα ο ίδιος. Σε ορισμένες εποχές οριζόταν με κλήρωση ανάμεσα στα άρρενα μέλη των Ευμολπιδών, ενώ σε άλλες αναδεικνυόταν με την ψήφο τους.\nΣε κάθε περίπτωση φαίνεται ότι ασκούσε το αξίωμά του ισοβίως. Για να διεκδικήσει κάποιος Ευμολπίδης το ανώτατο αυτό ιερατικό αξίωμα θα έπρεπε να εκπληρώνει ορισμένες προϋποθέσεις: άμεμπτο βίο, κύρος, υψηλή μόρφωση, ηλικία άνω των 45-50 χρόνων και κατά το δυνατόν ευφωνία για να αντεπεξέρχεται με επιτυχία στις απαιτήσεις των «λεγομένων» κατά τις ιεροτελεστίες των Μυστηρίων. Αλλωστε το όνομα του γενάρχη της οικογένειάς του, Εύμολπος, είναι συνώνυμο του εύφωνος. Υπάρχουν αντικρουόμενες ενδείξεις σχετικά με την οικογενειακή του κατάσταση. Φαίνεται ότι υπήρξαν περίοδοι στις οποίες δεν επιτρεπόταν ο γάμος του, αλλά και εποχές στις οποίες αυτός δεν εμποδιζόταν.\nΑπό μαρτυρίες αρχαίων συγγραφέων και από σχετικές παραστάσεις γνωρίζουμε ότι διέθετε μακριά κόμη και γενειάδα, έφερε στην κεφαλή του το «στρόφιον», ένα είδος διαδήματος, μαζί με στεφάνι μυρτιάς και κρατούσε ιερατική ράβδο. Κατά την τέλεση των ιερουργιών φορούσε την πορφυρού χρώματος «ιεράν στολήν», την οποία φαίνεται ότι είχε εμπνευσθεί ο επίσης Ελευσίνιος Αισχύλος και η οποία χαρακτηριζόταν από «ευπρέπεια και σεμνότητα». Την αποτελούσαν ένας επενδύτης, που θυμίζει τον ιερατικό σάκο των μητροπολιτών μας, πάνω από τον οποίο περνούσε ένα ιματίδιο, κάτι σαν το σημερινό ωμοφόριο.\nΤο κύριο καθήκον του Ιεροφάντη, όπως υποδηλώνει και ο τίτλος του, ήταν να δείχνει τα «ιερά» των Μυστηρίων στους μύστες. Αυτό συνέβαινε κατά τη διάρκεια του εορτασμού των Μυστηρίων μέσα στον υποβλητικό ναό της Δήμητρας, στο λεγόμενο Τελεστήριο, όπου και ιερουργούσε σε ολονυκτία, καθήμενος στο θρόνο του. Τα «ιερά» τα έπαιρνε από το Ανάκτορον, ένα μικρό δωμάτιο του Τελεστηρίου, μέσα στο οποίο μόνο αυτός μπορούσε να εισέλθει, και τα έδειχνε στους πιστούς κάτω από τη λάμψη που έβγαζε μια τρομακτική φωτιά.\nΛίγο πριν από το 392 μ.Χ. ο νόμιμος ιεροφάντης έχασε τη θέση του από έναν σφετεριστή, ο οποίος ανήλθε στο ανώτατο αξίωμα παραβιάζοντας ιερούς κανόνες. Αυτό, σύμφωνα και με σχετικές προφητείες, σήμαινε το τέλος της λατρείας. Πράγματι, λίγα χρόνια μετά, το 396 μ.Χ., ο Αλάριχος με τους Γότθους του καταστρέφει το ιερό και βάζει τέρμα στα Μυστήρια της Δήμητρας και της Περσεφόνης. Οι θεές αυτές έκτοτε βρίσκονται σε χειμερία νάρκη και δεν φαίνεται να θέλουν να ξυπνήσουν απ' αυτήν. Να παραμείνουν εν υπνώσει προτρέπει και ο ποιητής τις θεές σήμερα, για τους δικούς του βέβαια λόγους: «Εκεί που σμίγανε τα χέρια τους οι μύστες / ευλαβικά πριν μπουν στο Τελεστήριο / τώρα πετάνε τ' αποτσίγαρα οι τουρίστες / και το καινούργιο πάν' να δουν διυλιστήριο. / Κοιμήσου, Περσεφόνη / στην αγκαλιά της γης / στου κόσμου το μπαλκόνι / ποτέ μην ξαναβγείς».\nΟ κ. Μιχάλης Α. Τιβέριος (είναι καθηγητής Κλασικής Αρχαιολογίας στο Αριστοτέλειο Πανεπιστήμιο Θεσσαλονίκης.)


Εκλογές 2019: Αποτελέσματα Δήμου Ικαρίας: Ποιος βγαίνει δήμαρχος - Ειδήσεις\nNewsit / Εκλογές / Εκλογές 2019: Αποτελέσματα Δήμου Ικαρίας: Ποιος βγαίνει δήμαρχος\nΕκλογές 2019: Αποτελέσματα Δήμου Ικαρίας: Ποιος βγαίνει δήμαρχος\nΔΗΜΟΣ ΙΚΑΡΙΑΣ - ΕΚΛΟΓΕΣ 2019 - ΑΠΟΤΕΛΕΣΜΑΤΑ LIVE. Δείτε ποιος βγαίνει δήμαρχος Ικαρίας. Δείτε live τα αποτελέσματα εκλογών για τον Δήμο Ικαρίας, και ποιος εκλέγεται δήμαρχος.\nΑΠΟΤΕΛΕΣΜΑΤΑ ΕΚΛΟΓΩΝ ΔΗΜΟΥ ΙΚΑΡΙΑΣ – ΕΚΛΟΓΕΣ 2019. Στον Δήμο Ικαρίας, στις επαναληπτικές εκλογές 2019, υποψήφιοι δήμαρχοι είναι οι ΚΑΛΑΜΠΟΓΙΑΣ ΝΙΚΟΛΑΟΣ του ΜΟΣΧΟΥ με τον συνδυασμό «ΠΑΝΙΚΑΡΙΑΚΗ ΕΝΟΤΗΤΑ ΑΛΛΑΓΗΣ» ο οποίος συγκέντρωσε συνολικά 2265 ψήφους στον πρώτο γύρο των δημοτικών εκλογών και 9 έδρες, και ΛΑΡΔΑΣ ΝΙΚΟΛΑΟΣ του ΚΩΝΣΤΑΝΤΙΝΟΥ με το συνδυασμό «ΛΑΪΚΗ ΣΥΣΠΕΙΡΩΣΗ ΙΚΑΡΙΑΣ», ο οποίος συγκέντρωσε 1804 ψήφους στον πρώτο γύρο και συνολικά 7 έδρες.\nΔείτε λεπτό προς λεπτό τη ροή αποτελεσμάτων, και ποιος εκλέγεται Δήμαρχος Ικαρίας.\nΔΗΜΟΣ ΙΚΑΡΙΑΣ – Αποτελέσματα εκλογών live. Εγγεγραμμένοι στο Δήμο Ικαρίας είναι συνολικά 11626, ενώ στον πρώτο γύρο των δημοτικών εκλογών 2019, τα έγκυρα ψηφοδέλτια ήταν συνολικά 5311.


Σακ-βουαγιάζ vintage Striped Ταμπά - Hunter Accessories\nΚωδικός προϊόντος: 52000035\nΜήκος 54 εκ., Πλάτος 40 εκ., Ύψος 28 εκ.\nΣακ-βουαγιάζ vintage Striped Ταμπά ποσότητα\nΣακ-βουαγιάζ Quilted με χαρακτηριστικές μαύρες ρίγες και με διπλό φερμουάρ και κοντά χεράκια. Διαθέτει κλείσιμο με διπλό φερμουάρ και εσωτερική θήκη με φερμουάρ. Είναι ιδανικό για τις μικρές ή τις μεγάλες εξορμήσεις σου. Ταξίδεψε με στυλ με χειροποίητα είδη ταξιδίου HUNTER.


Ανακοίνωσε τρεις ο Λεβαδειακός - AEK1924.gr\nΤην απόκτηση των Μακρή, Ενομό και Κοζορώνη, ανακοίνωσε η ΠΑΕ Λεβαδειακός.\n«Η ΠΑΕ Λεβαδειακός ανακοινώνει τη συμφωνία με τον Χρυσοβαλάντη Κοζορώνη. Ο 27χρονος αμυντικός μέσος (γενν. 3/8/1992) κατάγεται από τις Ασίτες και …μπουσούλησε ποδοσφαιρικά στις ακαδημίες του Εργοτέλη. Αναδείχθηκε με τη φανέλα της ηρακλειώτικης ομάδας επί ημερών Σίνισα Γκόγκιτς και ξεχώρισε ως ένας από τους καλύτερους παίκτες στη θέση του στη Β’ Εθνική, πριν καθιερωθεί αργότερα και στη Σούπερ Λιγκ.\nΤο καλοκαίρι του 2015 μεταγράφηκε στον ΠΑΣ Γιάννινα όπου ο Γιάννης Πετράκης του εμπιστεύθηκε φανέλα βασικού και …δεν έχασε. Στον “Άγιαξ της Ηπείρου” ο Κοζορώνης ωρίμασε αγωνιστικά, πέτυχε θεαματικά γκολ (ένα απ’ αυτά βραβεύτηκε από τη NOVA ως το καλύτερο της αγωνιστικής, 27/11/2016), είχε τέσσερις συμμετοχές σε παιχνίδια του Γιουρόπα Λιγκ και μετά από 2,5 χρόνια αποφάσισε να δοκιμάσει την τύχη του εκτός συνόρων. Τον Ιανουάριο του 2018 αποδέχθηκε την πρόταση της Χάμιλτον, αλλά το σκωτσέζικο κιλτ δεν του ταίριαξε αμέσως… Όταν, μάλιστα, προέκυψε και ένα προσωπικό πρόβλημα, αναγκάστηκε να επιστρέψει στο λιμάνι του (Ηράκλειο). Εκεί, στον Εργοτέλη, ξαναβρήκε σύντομα τον καλό εαυτό του, δεν έμεινε όμως για πολύ αφού ήχησαν πάλι σειρήνες από το εξωτερικό. Η ρουμανική Πετρολούλ Πλοέστι ήταν το επόμενο βήμα στην καριέρα του, το τελευταίο πριν από την άφιξή του στη Λιβαδειά.\nΟ πολύπειρος Κοζορώνης έρχεται για να θωρακίσει την αμυντική λειτουργία της ομάδας μας και όχι μόνο. Είναι δεινός σουτέρ από μακρινή απόσταση, σπεσιαλίστας στα γκολ με …βολίδες έξω από την περιοχή του αντιπάλου. “Ένα από τα βασικά μου πλεονεκτήματα -λέει ο ίδιος- είναι οι στημένες φάσεις”. Και ακόμα: “Το πάθος που βγάζω μέσα στο γήπεδο θεωρώ πως είναι το μεγαλύτερο προσόν μου”. Όπερ έδει δείξαι.\nΗ ΠΑΕ Λεβαδειακός ανακοινώνει την απόκτηση του Ούλριχ Εν’Νομό.\nΟι επιδόσεις του έγιναν διαβατήριο για να περάσει τη Μάγχη και να μεταγραφεί στη Λέιτον Όριεντ. Ακολούθως πήγε Πορτογαλία (Ζιλ Βιθέντε) όπου …δεν τον σήκωσε το κλίμα, Ελλάδα (Πανσερραϊκό) και πέρσι τον Αύγουστο επέστρεψε στη Γαλλία για την Τουρ (12 συμμετοχές, ένα γκολ). Επόμενος σταθμός της καριέρας του η Λιβαδειά, όπου έρχεται για να “φορτώσει” την επιθετική φαρέτρα της ομάδας μας.\nΜπορεί οι νέοι να μην έχουν πάντα δίκιο, αλλά στην μπάλα οι ομάδες που τους αγνοούν έχουν πάντα άδικο. Και ο Λεβαδειακός δεν ανήκει στην κατηγορία αυτή.


ΠΤΩΣΗ ΜΕΤΕΩΡΙΤΗ σκοτώνει άνδρα στην Ινδία – Πρώτη φορά στα χρονικά αν ισχύειNewspepper | Newspepper\nΠΤΩΣΗ ΜΕΤΕΩΡΙΤΗ σκοτώνει άνδρα στην Ινδία – Πρώτη φορά στα χρονικά αν ισχύει\nΙνδοί επιστήμονες ανέλαβαν να εξετάσουν τον θάνατο ενός άνδρα, στη νότια Ινδία, ο οποίος σύμφωνα με τις τοπικές αρχές σκοτώθηκε από πτώση μετεωρίτη, κάτι που, εφόσον επιβεβαιωθεί, θα είναι κάτι που συνέβη για πρώτη φορά στα χρονικά.\n«Ο μετεωρίτης έπεσε στο κτίριο ενός ιδιωτικού σχολείου (…) σκοτώνοντας έναν οδηγό λεωφορείου» που βρισκόταν εκεί, ανέφερε την Κυριακή ο πρωθυπουργός του κρατιδίου Τάμιλ Νάντου, ο Τζαγιαλατίτα Τζαγιάραμ.\nΆλλοι τρεις άνθρωποι τραυματίστηκαν από την πτώση του μετεωρίτη. Ένας μεγάλος κρατήρας σχηματίστηκε στο σημείο ενώ έσπασαν και τα τζάμια ενός γειτονικού κτιρίου. Τα τοπικά μέσα ενημέρωσης μετέδωσαν εικόνες μιας γαλαζωπής πέτρας, την οποία οι αρχές χαρακτηρίζουν «μετεωρίτη». Ωστόσο οι επιστήμονες πρόβαλαν και άλλες εξηγήσεις για την προέλευση του αντικειμένου αυτού. Η «πέτρα» ζυγίζει 11 γραμμάρια, σύμφωνα με την εφημερίδα Times of India.\n«Οι περισσότεροι μετεωρίτες δεν φτάνουν ποτέ στην επιφάνεια της Γης γιατί διαλύονται στην ατμόσφαιρα», εξήγησε ο καθηγητής.\nΘεσσαλονίκη: Νεκροί σε δασική περιοχή βρέθηκαν δύο άντρες\nΔύο άντρες, ένας 31χρονος αλλοδαπός και ένας ακόμη, αγνώστων στοιχείων, εντοπίστηκαν χτες...\nΠροηγούμενο άρθροΤσακαλώτος: Αν δεν κλείσει η αξιολόγηση μέχρι τέλος Φεβρουαρίου… καήκαμε!\nΕπόμενο άρθροΟι κυβερνώντες …τρέχουν την τελευταία ώρα να προλάβουν την αξιολόγηση!


Θεοδωράκης: Ποιους όρους θέτει το Ποτάμι για να συγκυβερνήσει – Clevernews\nΘεοδωράκης: Ποιους όρους θέτει το Ποτάμι για να συγκυβερνήσει\nΟ Επικεφαλής του Ποταμιού Σταύρος Θεοδωράκης μιλώντας στο ΒΗΜΑ FM εξαπέλυσε επίθεση στον Αλέξη Τσίπρα λέγοντας λέγοντας ότι δεν μπορεί να αυτοπροσδιορίζεται ως «νέο» γιατί όλες οι τακτικές που ακολουθεί είναι παλαιοκομματικές, μυρίζουν μούχλα.\nΑναφερόμενος στο ΣΥΡΙΖΑ τόνισε “είναι το κόμμα της ανεργίας. Πρώτη φορά κόμμα της αριστεράς δεν αναφέρεται στους ανέργους. Έλεγε ο ΣΥΡΙΖΑ ‘καταφέραμε να μην έχουμε άλλες μειώσεις στους συνταξιούχους και στο Δημόσιο. Η Ελλάδα όμως δεν έχει μόνο συνταξιούχους και Δημόσιο. Έχει και τους οι ανθρώπους του ιδιωτικού τομέα τους οποίους δεν υπολογίζει κανένας στην κυβέρνηση”.\nΣύμφωνα με τον κύριο Θεοδωράκη οι όροι που θέτει το Ποτάμι για να συγκυβερνήσει ανέφερε, λέγοντας “ο πρώτος όρος είναι η σύνθεση της κυβέρνησης. Εμείς μαζί με αποτυχημένους υπουργούς του παρελθόντος δεν συγκυβερνούμε”.\nΟ επικεφαλής του Ποταμιού τόνισε ότι «υπάρχουν σοβαροί άνθρωποι, όμως, και στα δύο κόμματα. Σημασία έχουν τα πρόσωπα και όχι το μοίρασμα των υπουργείων” και συνέχισε: “ο δεύτερος όρος είναι ότι η χώρα πρέπει να αποκτήσει μια στρατηγική την οποία δεν έχει”.\nΑπό την άλλη πλευρά αναφορικά με τις δημοσκοπήσεις ο Σταύρος Θεοδωράκης είπε: «Δεν είμαι ικανοποιημένος από το ποσοστό των δημοσκοπήσεων. Υπάρχει πίεση και κάποιες διαρροές και προς τα αριστερά και προς τα δεξιά.\nΥπάρχει βεβαίως και μια εισροή γι’ αυτό δεν εμφανίζουμε σημαντικές απώλειες. Νομίζω ότι όσο πλησιάζουμε στις εκλογές, ο κόσμος θα σκεφτεί ότι υπάρχει μια χρήσιμη επιλογή, το Ποτάμι.\nΚάναμε το σωστό και είχαμε θετική συμβολή αυτούς τους επτά μήνες. Εκτιμώ ότι αυτό θα προσμετρηθεί. Ακόμη και η ψήφος στον Μεϊμαράκη και στον Τσίπρα δεν είναι ψήφος βεβαιότητας. Ο κόσμος έχει φάει πολλά χαστούκια το τελευταίο διάστημα και ψάχνει ένα κλαδί για να πιαστεί.\nΝομίζω ότι θα αλλάξουν τα αποτελέσματα μέχρι τις εκλογές. Είναι μια πολύ κρίσιμη αναμέτρηση. Θα σας έχουν πει και οι δημοσκόποι ότι πολύς κόσμος αρνείται να απαντήσει».\nΆννα Διαμαντοπούλου: Δεν πάω στη Νέα Δημοκρατία\nΒενιζέλος: 7 μήνες που θα μπορούσαμε να είχαμε αποφύγει


Τέθηκαν οι στρατηγικοί στόχοι | ΣΥΝΕΙΔΗΣΗ\nΝέα Υπεύθυνη Επικοινωνίας για την ομάδα ρομποτικής NGK του Δήμου Σαρωνικού\nΤον απαιτητικό τομέα της Επικοινωνίας και του Marketing στην ομάδα ρομποτικής Next Generation Kids του Δήμου Σαρωνικού ανέλαβε η κα. Βικτώρια Σιμιτζή Μυκονιάτη, η οποία κατέχει πολυετή εμπειρία πάνω στο αντικείμενο, στην Ελλάδα και το εξωτερικό.\nΕιδικότερα, η κα Σιμιτζή – Μυκονιάτη θα είναι, παράλληλα, υπεύθυνη για το νέο στρατηγικό πλάνο εν μέσω της προετοιμασίας της ομάδας τόσο για το διαγωνισμό FIRST LEGO League Greece όσο και για το Global Innovation Award Tournament Greece τον ερχόμενο Μάρτιο!\n“Στην πρώτη εξ αποστάσεως τηλεδιάσκεψη, που πραγματοποιήθηκε με την ομάδα, τέθηκε το πλαίσιο για τους νέους στρατηγικούς στόχους, για το επόμενο χρονικό διάστημα, ενώ μαζί με τον Coach και την ψυχή της ομάδας, τον κ. Αβραάμ Τριανταφυλλίδη, συζητήσαμε για την νέα ιστοσελίδα, που θα δημιουργηθεί για τους NGK και τα επικοινωνιακά εργαλεία, που θα ενισχυθούν.”\nΕτικέτες: Δήμος Σαρωνικούρομποτική


Ελεύθερη Έρευνα – www.freeinquiry.gr – ΠΩΣ ΟΙ “ΑΠΟΓΟΝΟΙ” ΤΟΥ ΑΡΙΣΤΟΦΑΝΗ ΦΥΛΑΚΙΣΑΝ ΤΗ ΣΑΤΙΡΑ\nΠΩΣ ΟΙ “ΑΠΟΓΟΝΟΙ”\nΦΥΛΑΚΙΣΑΝ ΤΗ ΣΑΤΙΡΑ\n- Πιστεύω, ότι μεγάλωσα σʼ ένα οικογενειακό περιβάλλον, το οποίο είχε μια άλφα αισθητική. Ήμουν τυχερός σε αυτό το θέμα. Εξ άλλου πιστεύω, ότι τα μικρά παιδιά καταλαβαίνουν και την καλή τέχνη. Πάντα ένιωθα αποστροφή για το σκυλάδικο και το κακόγουστο. Άκουγα ρόκ, η οποία μιλούσε για τα πάντα. Για τη φιλία, τον έρωτα, την επανάσταση κ.λπ.. Αυτή η μουσική με τράβηξε. Την ακούω μέχρι σήμερα, τη θεωρώ διαχρονική, κλασική μουσική.\nΉμουν αυτό που λένε «παιδί τού περιθωρίου», γιατί οι περισσότεροι άκουγαν άλλα πράγματα και ζούσαν μέσα στο life style. Ευτυχώς, εγώ ποτέ δεν έπεσα μέσα σʼ αυτό όχι γιατί δεν είχα τα λεφτά ή κάτι τέτοιο, αλλά γιατί το θεωρούσα ανούσιο. Συνεπώς, δεν έχω σοκαριστεί από την οικονομική κρίση, όπως ορισμένοι, που δεν μπορούν πλέον να ζήσουν με την ίδια με παληότερα χλίδα, γιατί δεν μπορούν πλέον, να πάνε να σπάσουν πιάτα στο σκυλάδικο κ.λπ.. Πιστεύω, ότι το να ζεις καλά δεν είναι ταυτόσημο τής υπερκατανάλωσης.\nΔεν ήθελα να χρησιμοποιώ χυδαιολογίες, γιατί και δεν είναι τού γούστου μου, αλλά και γιατί ξέρω, ότι μια καλή σάτιρα πρέπει να κρατάει κάποια ισορροπία μεταξύ χυδαιότητας και υγιούς κριτικής. Γιʼ αυτό, επέλεξα μια σάτιρα, η οποία να καυτηριάζει. Αν έβριζα, αυτή τη στιγμή δε θα με ήξερε κανένας. Σήμερα όμως, κατηγορούμαι για καθύβριση τής θρησκείας.\nΗ σάτιρα ήταν επίσης κάτι, το οποίο με ψυχαγωγούσε. Δεν περίμενα να «αλλάξω τον κόσμο» με κάτι τέτοιο, αλλά απʼ ότι φαίνεται εκεί πάει το πράγμα... (γέλια). Πάει να βγει κάτι καλό πολιτειακά. Φαίνεται, ότι υπάρχει ένα τεράστιο κίνημα άθεων, κάποιων, που δεν αναγνωρίζουν αυτές τις εξ αποκαλύψεως αλήθειες τού Συστήματος και μού συμπαραστέκονται.\nΑπό τη σελίδα του «γέροντα».\nΜού αρέσει η αυτονομία τής σκέψης, η αυτονομία των ανθρώπων. Πιστεύω, ότι η αυτόνομη κοινωνία προϋποθέτει και αυτόνομα άτομα. Η κοινωνία είναι μια αέναη δημιουργία, η οποία προϋποθέτει ένα μυαλό, που να ανασαίνει απʼ όλες τις πλευρές, δηλαδή να μην είναι περιφραγμένο, αλλά να δημιουργεί αυτοβούλως και να πειραματίζεται συνεχώς.\nΤώρα, όσον αφορά στο κατά πόσο είμαι αισιόδοξος, δεν ήμουν και τόσο, αλλά από τα γεγονότα, από το κύμα συμπαράστασης, που βλέπω να έρχεται αυτές τις μέρες απʼ όλο τον κόσμο, αρχίζω και βλέπω τα πράγματα πιο αισιόδοξα.


Αν υπήρχε οργάνωση, δεν θα χάναμε ούτε έναν συνάνθρωπό μας στο Μάτι – Δείτε τι έκανε ο Διοικητής των ΚΑΑΥ Αγίου Ανδρέα και σώθηκαν 1200 παραθεριστές – Συνεχίστε να παίρνετε Καρανίκες ανόητοι | Greek National Pride\nΜπορέσαμε και την σταματήσαμε στην περίφραξη και μέσα στο στρατόπεδο, όπου είχαμε εστία, και δεν πέρασε, και αυτό το θεωρούμε επιτυχία, να κινηθεί προς το Ζούμπερι την Νέα Μακρη και τις παιδικές κατασκηνωσεις.\nΤέλος από ένα σύνολο 517 σπιτιών 15 έχουν κάει ολοσχερώς κάτι που θεωρώ πως και αυτό ήταν επιτυχία του προσωπικού.\nΗ απάντηση ήταν λιτή και στρατιωτική. «Βεβαίως και υπήρχε, ήταν επικαιροποιημένο και είχαμε – ως μονάδα – πραγματοποιήσει ΔΥΟ ασκήσεις επ’ αυτού πριν την έναρξη της παραθεριστικής περιόδου».\nPrevious post ← Τσίπρας: Αναλαμβάνω την πολιτική ευθύνη για την τραγωδία – Live το υπουργικό συμβούλιο\nNext post Επίσημη Επίσκεψη Αρχηγού του Ναυτικού της Μεγάλης Βρετανίας στην Ελλάδα – ΦΩΤΟ →


Deep Web | MARIOZ.GR - Personal Web Training\nMARIOZ.GR - Κατασκευή Ιστοσελίδων και Eshop > Deep Web\n300.00€ 250.00€ +ΦΠΑ / 0.00872 Ƀ\nΚατανοήστε πώς να πλοηγείστε στο Deep Web με ασφάλεια και να χρησιμοποιείτε αποτελεσματικά όλες τις βασικές λειτουργίες του προς όφελός σας.\nΚωδικός προϊόντος: MRZ-PWT-216 Κατηγορίες: Administration, Seminars Ετικέτα: Deep Web\nΘέλετε να αρχίσετε να χρησιμοποιείτε τακτικά το Deep Web;\nΔυσκολεύεστε να κατανοήσετε την ορολογία του Deep Web;\nΊσως -απλώς- θέλετε να γνωρίσετε όλα όσα έχει να προσφέρει το Deep Web;\nΌποιο κι αν είναι το κίνητρό σας για να ξεκινήσετε να χρησιμοποιείτε το Deep Web, έχετε έρθει στο σωστό μέρος για να ξεκινήσετε το ταξίδι σας στο Deep Web.\nΤο σεμινάριο Deep Web εστιάζει στο να ξεκινήσετε να χρησιμοποιείτε το Deep Web με ασφάλεια, αποτελεσματικότητα και νόμιμο τρόπο χωρίς να αντιμετωπίζετε προβλήματα.\nΑυτό το αποτελεσματικό και πρακτικό σεμινάριο θα σας μεταφέρει με οδηγό τον MARIOZ.GR από την μηδενική εμπειρία στη χρήση του Deep Web, μέχρι να γίνετε ενεργός χρήστης του Deep Web που κατανοεί όλη την ορολογία.\nΑυτό το μάθημα έχει σχεδιαστεί για όποιον θέλει να ξεκινήσει να χρησιμοποιεί το Deep Web με ασφαλή και αποτελεσματικό τρόπο. Επομένως, εάν είστε εντελώς αρχάριος ή κάποιος που έχει λίγη εμπειρία με το Deep Web αλλά δεν το χρησιμοποιεί εκτενώς, τότε βρίσκεστε στο σωστό μέρος.\nΚατανόηση της λειτουργίας του Deep Web ως μέρος του Διαδικτύου\nΧρήση του Deep Web με ασφάλεια και αποτελεσματικότητα, για νόμιμες χρήσεις.\nΠραγματοποίηση της πρώτη σας αναζήτησης στο Deep Web\nΔεν χρειάζεται να έχετε καμία προηγούμενη γνώση στο Deep Web, καμία απολύτως. Θα σας διδάξουμε όλα όσα πρέπει να γνωρίζετε. Εφόσον έχετε έναν υπολογιστή που λειτουργεί με πρόσβαση στο Διαδίκτυο, μπορούμε να σας διδάξουμε όλα όσα χρειάζεστε για να ασχοληθείτε με το Deep Web σήμερα.\nΣε ποιόν απευθύνεται αυτό το μάθημα:\nΣε όποιον θέλει να ασχοληθεί με το Deep Web πρακτικά, καθώς και θεωρητικά και να μάθει περισσότερα για το πώς λειτουργεί το Deep Web ως μέρος του Διαδικτύου.\nΑυτό το μάθημα απευθύνεται σε αρχάριους στον τομέα του Deep Web και σε όσους επιθυμούν να επεκτείνουν περαιτέρω τις γνώσεις τους στο Deep Web.\nSeminars, Advertising 160.00€ +ΦΠΑ / 0.00558 Ƀ\nSeminars, Advertising 200.00€ +ΦΠΑ / 0.00698 Ƀ\nSeminars, Advertising 150.00€ +ΦΠΑ / 0.00523 Ƀ\nSeminars, Administration 250.00€ +ΦΠΑ / 0.00872 Ƀ


ΑΠΟΚ-Ηλειακός 2-0: Νίκη «οξυγόνο» για το Κουρτέσι-Οδεύει προς την Α2 ο Ηλειακός - Ilia.news\nΑΠΟΚ-Ηλειακός 2-0: Νίκη «οξυγόνο» για το Κουρτέσι-Οδεύει προς την Α2 ο Ηλειακός\nΜια μεγάλη νίκη που χαρίζει στο Κουρτέσι πολύτιμους βαθμούς και του επιτρέπει να ελπίζει ακόμα και σε αυτόματη παραμονή, πέτυχαν οι παίκτες του Μιχάλη Παπουτσή στο κρίσιμο εξάποντο σε βάρος του Ηλειακού Λεχαινών, ο οποίος βαδίζει ολοταχώς προς την Α2, έχοντας πλέον μείνει τέταρτος από το τέλος και έχοντας πολύ δύσκολο πρόγραμμα στα εναπομείναντα παιχνίδια.\nΗ ομάδα της Βουπρασίας, είχε σε μεγάλη μέρα τον έμπειρο τερματοφύλακά της Χρήστο Ψυχογιό, τον κορυφαίο παίκτη ίσως της αγωνιστικής. Κατέβασε τα… ρολά σε κάποια τετ-α-τετ του Ηλειακού, ενός Ηλειακού ο οποίος έχασε τις ευκαιρίες να μπει μπροστά στο σκορ και τελικά βρέθηκε να κυνηγάει. Η ομάδα του Κουρτεσίου, ήταν αυτή που σε ολόκληρο το παιχνίδι είχε συνοχή, πλάνο, πειθαρχία και υπομονή. Κατάφερε να προηγηθεί με τον Γεωργόπουλο και στη συνέχεια παίζοντας οργανωμένα πίσω από τη μπάλα, έκλεισε υποδειγματικά τους χώρους, καταφέρνοντας σε μια αντεπίθεση να σημειώσει και δεύτερο γκολ και να σφραγίσει τη σπουδαία νίκη.\nΣτο 12΄ο Ράλλης έφυγε τετ-α-τετ, αλλά ο Ψυχογιός απέκρουσε το πλασέ του. Στο 28΄, από φάουλ του Μουσερή, η κεφαλιά του Κωστόπουλου κατέληξε στο δοκάρι. Αμέσως στο επόμενο λεπτό, από προσπάθεια του Κόσκορη, ο Γεωργόπουλος έκανε το πλασέ, αλλά απέκρουσε ο Σερέτης.\nΓια να φτάσουμε στο 44΄, οπότε και το Κουρτέσι πήρε το προβάδισμα με ωραίο δυνατό σουτ στα δίχτυα του Γεωργόπουλου.\nΣτην επανάληψη το Κουρτέσι έκλεισε τους χώρους και έδωσε στον Ηλειακό τη μπάλα, με αποτέλεσμα να αξιοποιήσει τους κενούς χώρους και στο 66΄να πάρει προβάδισα με δυο τέρματα, έπειτα από μια αντεπίθεση και πλασέ στα δίχτυα του Κώστα Καπώνη. Νωρίτερα ο Ηλειακός είχε ένα δυνατό σουτ από τον Κουρλό το οποίο έδιωξε σε κόρνερ ο Ψυχογιός, αλλά και στο 63΄ένα τετ-α-τετ με τον Μπουρούκη, το οποίο έδιωξε ξανά ο Ψυχογιός. Στο 76΄, από κόρνερ του Κουρλού, η κεφαλιά του Κωστόπουλου έφυγε άουτ.\nΑΠΟΚ: Ψυχογιός, Φιλιππακόπουλος, Σωτηρόπουλος, Καλουτάς, Διαμαντόπουλος, Λυκουργιώτης, Κωστόπουλος, Α. Καπώνης, Κόσκορης (72΄Σωτηρόπουλος), Μητρόπουλος (5΄Αθανασόπουλος), Γεωργόπουλος.\nΗλειακός: Σερέτης, Β. Κόστα, Χριστοφοράτος, Κωστόπουλος, Μουσερής, Γκίνης, Κράγκαρης, Λ. Κόστα (40΄λ.τ. Κασσιανός-70΄Σαραντούλιας), Ράλλης (80΄Αλεξανδρόπουλος), Μπουρούκης, Α. Κουρλός.\nΠροηγούμενο άρθροΑίας-Ολυμπιάδα 0-1: Οι «Γαλάτες» ακόμα… χορεύουν!\nΕπόμενο άρθροΠροοδευτική-Σαβάλια 1-1: Στο 91΄έσωσε τον βαθμό ο Αβραμόπουλος


Deutsche Bank: Καλύτερη επένδυση στον κόσμο το Χρηματιστήριο Αθηνών | Moneyreview.gr\nBusiness & Finance Πέμπτη 1/04/2021, 16:42 NEWSROOM\n1 Απριλίου, 2021 Πε 01/04/2021, 16:42\nΤις καλύτερες αποδόσεις ανάμεσα σε 43 επενδύσεις από όλο τον κόσμο έδωσε το Μάρτιο το χρηματιστήριο της Αθήνας, σύμφωνα με τα στοιχεία της Deutsche Bank.\nΤόσο ο Μάρτιος όσο και το πρώτο τρίμηνο του έτους χαρακτηρίστηκαν από τις ισχυρές επιδόσεις των χρηματιστηρίων, και σε αντίθεση με τα όσα συνέβαιναν το 2020, οι ευρωπαϊκοί δείκτες σημείωσαν τη μεγαλύτερη άνοδο.\nΤο πρώτο τρίμηνο του έτους, ο Γενικός Δείκτης του ΧΑ έδωσε κέρδη 6,9%, με τον γερμανικό DAX να κερδίζει 9,4%, τον ιταλικό FTSE MIB 11,3% και τον πανευρωπαϊκό δείκτη STOXX 600 να κλείνει με άνοδο 8,4%. Ο τραπεζικός κλάδος βρέθηκε στο τιμόνι της ανοδικής κίνησης, λόγω των υψηλότερων αποδόσεων των ομολόγων, με τον STOXX 600 Banks να κερδίζει 20,3% το πρώτο τρίμηνο. Οι αποδόσεις στη Wall Street ήταν μικρότερες, με τον S&P 500 στο +6,2%.\nΗ καλύτερη επένδυση από την αρχή του έτους είναι το πετρέλαιο (+22,7% για το μπρεντ και +21,9% για το WTI). Στον αντίποδα βρέθηκε ο χρυσός με πτώση 10%, έπειτα από εννέα συνεχόμενα τρίμηνα ανόδου. Όπως σημειώνει η Deutsche Bank, ήταν μόλις το τρίτο τρίμηνο του 21ου αιώνα που ο χρυσός σημείωσε πτώση 10% και πάνω.\nΧρηματιστήριο Αθηνών Επενδυτικοί οίκοι Μετοχές


ΠΕΠΠΕΣ ΔΗΜΗΤΡΗΣ ΑΙΡΕΤΟΣ ΚΥΣΔΕ: ΕΝΗΜΕΡΩΤΙΚΟ ΓΙΑ ΤΙΣ ΜΕΤΑΘΕΣΕΙΣ 2017\nΠΑΙΔΕΙΑ 03/02/2017 - 19:53 | Author: Newsroom\nΕνημερωτικό για τις Μεταθέσεις 2017\nΘέση του κλάδου μας αποτελεί η θεσμοθέτηση αυστηρών χρονοδιαγραμμάτων για όλες τις διαδικασίες των υπηρεσιακών μεταβολών, έτσι ώστε την 1η του Σεπτέμβρη να βρίσκονται οι καθηγητές στις θέσεις τους.\nΣυγκεκριμένα, όλες οι μεταθέσεις, αποσπάσεις και διορισμοί θα πρέπει να έχουν ολοκληρωθεί μέχρι 30 Ιουνίου, και πριν την έναρξη του διδακτικού έτους να έχουν προσληφθεί αναπληρωτές σε ενδεχόμενα λειτουργικά κενά.\nΔυστυχώς για μια ακόμη χρονιά διαπιστώνεται καθυστέρηση στην υλοποίηση του χρονοδιαγράμματος για τις μεταθέσεις που προβλέπεται από το ΠΔ 50/96.\nΕπιπλέον δεν έχει γίνει επικαιροποίηση του καταλόγου των ασθενειών που προβλέπονται στο άρθρο 13 του ΠΔ 50/96 και παρά το γεγονός ότι έχει διαβιβασθεί εδώ και αρκετό διάστημα η αναμενόμενη απόφαση επικαιροποίησης από το ΚΕ.Σ.Υ. του υπουργείου Υγείας (αποφ.256 & 257/24-6-2016)\nΣτα 21 χρόνια που έχουν περάσει, έχουν δυστυχώς διαγνωστεί ένα πλήθος νέων ασθενειών. Αυτό έχει ως αποτέλεσμα να αποκλείονται από την ένταξη στις ειδικές κατηγορίες μετάθεσης συνάδελφοι με σοβαρότατα προβλήματα υγείας.\nΕίναι γνωστό ότι την περυσινή χρονιά ικανοποιήθηκαν μόνο 404 αιτήσεις Γενικών Μεταθέσεων, οι λιγότερες σε πλήθος διαχρονικά.\nΤο γεγονός αυτό οφείλεται κυρίως σε 2 λόγους:\n·Αγνοήθηκαν προκλητικά οι προτάσεις των ΠΥΣΔΕ, απαξιώνοντας έτσι τις αποφάσεις των συλλογικών οργάνων.\n·Οι αντιεκπαιδευτικές επιλογές που πάρθηκαν στο χώρο της εκπαίδευσης προκειμένου να αποκρυβούν οι πολύ μεγάλες μόνιμες ανάγκες σε εκπαιδευτικό προσωπικό, «εξαφάνισαν» χιλιάδες οργανικά κενά.\nΗ μη επαναφορά του ωραρίου μας στα πλαίσια του 2013, οι συγχωνεύσεις τμημάτων τομέων της Β ΕΠΑΛ, το εφεύρημα του χαρακτηρισμού «μη παρακολουθών/ούσα»για μαθητές, η μείωση του διδακτικού ωραρίου κατά 3 ώρες στο Γυμνάσιο, ο μεγάλος αριθμός μαθητών ανά τμήμα, η αυξημένη κινητικότητα για την συμπλήρωση ωραρίου, η κατάργηση της διδακτικής απαλλαγής για τους υπευθύνους εργαστηρίων Φυσικών επιστημών και Πληροφορικής και η κατάργηση θεμελιωμένων συνταξιοδοτικών δικαιωμάτων δεν επιτρέπουν αισιόδοξες εκτιμήσεις για τις φετινές μεταθέσεις.\nΗ επόμενη συνεδρίαση του ΚΥΣΔΕ προγραμματίζεται για την 7η Φεβρουαρίου.\nΜέχρι τις 20 Φεβρουαρίου αναμένεται να εκδοθεί η εγκύκλιος για τις Μεταθέσεις 2017.\nΣύμφωνα με τις διοικητικές υπηρεσίες, τα ποσοστά ικανοποίησης των περυσινών αιτήσεων για τις Γενικές Μεταθέσεις,είχαν ως εξής:\nΠοσοσοστό μη Ικανοποιημένων\nΜΗΧΑΝΟΛΟΓΟΙ-ΜΗΧΑΝΙΚΟΙ ΠΑΡΑΓ. ΚΑΙ ΔΙΟΙΚΗΣ. – ΝΑΥΠΗΓΟΙ\nΗΛΕΚΤΡΟΝΙΚΟΙ ΜΗΧΑΝΙΚΟΙ – ΦΥΣ. ΡΑΔΙΟΗΛΕΚΤΡΟΛΟΓΟΙ\nΓΕΩΠΟΝΟΙ-ΔΑΣΟΛΟΓΙΑΣ ΚΑΙ ΦΥΣ.ΠΕΡ/ΝΤΟΣ\nΜΗΧ/ΓΟΙ-ΝΑΥΠ.ΕΜΠ.Ν.ΑΣΕΤΕΜ-ΤΕΙ-ΚΑΤΕΕ-ΤΕΧΝ/ΓΟΙ ΕΝΕΡΓ.ΤΕΧΝ.(ΕΝΕΡΓ.ΜΗΧ/ΓΟΙ)-ΤΕΧΝ/ΓΟΙ ΠΕΤΡΕΛ ΚΑΙ ΦΥΣ.ΑΕΡ.\nΗΛΕΚΤΡΟΛΟΓΟΙ ΑΣΕΤΕΜ-ΤΕΙ-ΚΑΤΕΕ-ΤΕΧΝΟΛΟΓΟΙ ΕΝΕΡΓΕΙΑΚΗΣ ΤΕΧΝΙΚΗΣ (ΜΕ ΚΑΤΕΥΘ. ΕΝΕΡΓΕΙΑΚΟΥ ΗΛΕΚΤΡΟΛΟΓΟΥ)\nΗΛΕΚΤΡΟΝΙΚΟΙ ΑΣΕΤΕΜ-ΤΕΙ-ΚΑΤΕΕ-ΤΕΧΝΟΛΟΓΟΙ ΙΑΤΡΙΚΩΝ ΟΡΓΑΝΩΝ\nΓΡΑΦΙΚΩΝ ΤΕΧΝΩΝ-ΓΡΑΦΙΣΤΙΚΗΣ-ΔΙΑΚΟΣΜΗΤΙΚΗΣ-ΣΥΝΤΗΡΗΤΕΣ ΕΡΓ. ΤΕΧΝΗΣ ΚΑΙ ΑΡΧ. ΕΥΡΗΜΑΤΩΝ\nΔΙΟΙΚΗΣΗΣ ΕΠΙΧΕΙΡΗΣΕΩΝ-ΛΟΓΙΣΤΙΚΗΣ-ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ-ΕΜΠΟΡΙΑΣ ΚΑΙ ΔΙΑΦΗΜΙΣΗΣ(MARKETING)\nΜΗΧΑΝ. ΕΜΠΟΡ. ΝΑΥΤΙΚΟΥ (ΠΕ18)\nΣας επισυνάπτω επίσης αρχείο με τις βάσεις των περυσινών Γενικών Μεταθέσεων Καθηγητών προς ενημέρωση των συναδέλφων.\nΒΑΣΕΙΣ ΜΕΤΑΘΕΣΕΩΝ 2015-2016.xls ΕΔΩ\nNews Tag: ΚΥΣΔΕΛΕΙΤΟΥΡΓΙΚΑ ΚΕΝΑΜΑΘΗΤΕΣΜΕΙΩΣΗ


Σύγχρονη, αλλά όχι πολιτισμένη κοινωνία | OffLine Post\nΑρχικήΚοινωνίαΣύγχρονη, αλλά όχι πολιτισμένη κοινωνία\nΠηγή εικόνας: plainsmenpost.com\nΗ αντίληψη πως η σύγχρονη κοινωνία είναι και πολιτισμένη είναι εμφανώς εσφαλμένη. Την σημερινή κοινωνία κάθε άλλο παρά πολιτισμένη μπορούμε να την ονομάσουμε. Το επίθετο «σύγχρονη» χρησιμοποιείται για κάτι που αναφέρεται στην εποχή μας, κάτι που εξελίσσεται και συμβαίνει αυτή τη περίοδο. Διαφορετικά, ο όρος «πολιτισμένη» μιλά για αυτή που έχει κάποια ανεπτυγμένη ηθική που σέβεται και παρέχει ίσες ευκαιρίες στα μέλη της, που διέπεται από ισότητα και ισονομία. Δυστυχώς, παρόλο που θα θέλαμε να είναι αυτές οι έννοιες συνώνυμες, τα γεγονότα μας αποδεικνύουν ακριβώς το αντίθετο.\nΩς δυτικός κόσμος πολλές φορές έχουμε μια εντύπωση ανωτερότητας, καθώς «έχουμε αφήσει τις κακές εποχές στο παρελθόν». Θεωρούμε πως έχουμε ξεπεράσει τα προβλήματα που μας απασχολούσαν παλιότερα και πως αναπτυσσόμαστε σαν κοινωνία, πως προχωράμε παρακάτω. Βλέπουμε όμως ότι καθημερινά ερχόμαστε αντιμέτωποι με προβλήματα που είχαμε θεωρητικά αφήσει πίσω μας αρκετές δεκαετίες πριν: ανισότητες, φτώχεια, πείνα, εκμετάλλευση, καταπάτηση ελευθεριών, αδιαφορία για το περιβάλλον, ρατσισμός, ομοφοβία, σεξισμός, γυναικοκτονίες… όλα αυτά τα προβλήματα, βέβαια, μοιάζουν ασήμαντα μπροστά σε αυτό του πολέμου. Για ποια εξέλιξη μιλάμε κάτω από αυτές τις συνθήκες; Πως μπορείς να αποκαλείς την Ευρώπη πολιτισμένη, εάν βιώνουμε εν έτη 2022 πόλεμο;\nΠηγή εικόνας: hqmarkets.com\nΕίναι φανερό, πως ο πόλεμος δεν βελτιώνει κάποια κατάσταση ούτε προχωράει κανείς παρακάτω με αυτόν. Αντίθετα, υπάρχουν πολλά θύματα. Άνθρωποι χάνουν τη ζωή τους, την οικογένεια και τους φίλους τους, την κανονικότητά τους, την ψυχική τους υγεία, το σπίτι τους, την πόλη τους και πολλά περισσότερα από όσα μπορούμε να φανταστούμε. Άνθρωποι αναγκάζονται να πολεμήσουν συνήθως για συμφέροντα άλλων, που μπορεί να μην τους εκφράζουν καν, καθώς οι άνθρωποι που εμπλέκονται σε κάτι τέτοιο θα προτιμούσαν απλά να ζήσουν και όχι να υποβάλλονται σε μία τέτοια βίαιη και απάνθρωπη κατάσταση. Είναι ξεκάθαρο επομένως πως αυτή η βιαιότητα του πολέμου δεν μπορεί να θεωρηθεί σημάδι προοδευτισμού.\nΟ πόλεμος δεν είναι κάποιο φυσικό φαινόμενο, αλλά αντίθετα αποτέλεσμα κοινωνικών και οικονομικών παραγόντων. Δεν θα έπρεπε να είναι τόσο συνηθισμένος και τόσο κανονικοποιημένος, είναι κάτι που μπορεί να αποφευχθεί. Σε μια πολιτισμένη κοινωνία δεν θα γίνονταν πόλεμοι και οποιαδήποτε διαμάχη θα λυνόταν με ειρηνικό τρόπο, βάζοντας τους ανθρώπους που επηρεάζονται περισσότερο και άμεσα στο επίκεντρο. Μοιάζει αρκετά ουτοπικό; Σίγουρα είναι, αν σκεφτεί κανείς τα πόσα πολλά πολεμικά μέτωπα υπάρχουν αυτή τη στιγμή (και υπήρχαν στο παρελθόν) σε ολόκληρο τον κόσμο και πόσο ανίκανοι είναι οι άνθρωποι να δώσουν άμεση και αποτελεσματική λύση σε οποιαδήποτε από αυτές τις διαμάχες. Δυστυχώς, τα μέτωπα υπήρχαν και θα συνεχίσουν να υπάρχουν.\nΣυμπερασματικά, το επίθετο «πολιτισμένη» δεν μπορεί να συνυπάρξει και να περιγράψει μία κοινωνία στην οποία δεσπόζει οποιαδήποτε μορφή βίας καθώς η βιαιότητα δεν είναι δυνατόν να θεωρείται συνώνυμο της προόδου. Ενώ θεωρούμε πως ξεπεράσαμε πλέον τη περίοδο που υπήρχαν πόλεμοι και αφήσαμε πίσω μας τις ανισότητες και τη βία, έρχονται συνεχώς παραδείγματα για να μας αποδείξουν πως ίσως να μην έχουμε προχωρήσει τόσο πολύ όσο νομίζουμε. Παρόλο που υπάρχει μία εμφανής βελτίωση, σίγουρα δεν θα λέγαμε πως έχουμε φτάσει στο επιθυμητό αποτέλεσμα. Ελπίζουμε πως οι μελλοντικές γενιές θα έχουν βελτιωθεί σε τέτοιο βαθμό, ώστε να έχουν φτιάξει μία καλύτερη «σύγχρονη» κοινωνία, η οποία θα είναι πιο κοντά και στον όρο πολιτισμένη. Το μόνο σίγουρο είναι πως έχουμε μεγάλη διαδρομή μπροστά μας για να θεωρήσουμε αυτές τις δύο έννοιες ταυτόσημες.


Θέλεις να φύγεις ευτυχισμένος; Γράφει η Γαλάτεια Χαραλαμπίδου - CYLIFE Interactive Media Consultancy\nΘέλεις να φύγεις ευτυχισμένος; Γράφει η Γαλάτεια Χαραλαμπίδου\nΚαι ποιος δεν θέλει θα μου ‘λεγες αλλά έλα όμως που οι περισσότεροι άνθρωποι όταν πεθαίνουν είναι μόνοι, μετανιωμένοι, θλιμμένοι νιώθοντας παρατημένοι από τους γύρω τους αλλά και παραιτημένοι από μια τελευταία σταλιά χαράς. Είναι γεγονός πολύ λίγοι άνθρωποι φεύγουν από αυτή τη ζωή με περίσσευμα βαθιάς ικανοποίησης και παρηγοριάς. Όλα ξεκινούν από αυτό: Το λάθος του ανθρώπου να πιστεύει καταρχάς ότι θα ζήσει αιώνια και ας γνωρίζει πως ο χρόνος περνάει και φθείρει στο πέρασμα του τα πάντα.\nΑν είναι ένας άνθρωπος με νόηση τότε και μόνο αντιλαμβάνεται ότι ο χρόνος λιγοστεύει και το παιχνίδι κοντεύει να τελειώσει και τότε μόνο παιχνίδι δεν θα λέγεται γιατί τα πάντα σοβαρεύουν και τα πάντα κατανοούνται. Και τρέχει να προλάβει όσα δεν είπε, όσα δεν έζησε, όσα δεν έπραξε και δυστυχώς είναι πλέον αργά γιατί το σώμα δεν βοηθάει και σε πολλές περιπτώσεις ούτε και το μυαλό. Ξεκινάει να δουλεύει το ρολόι της αντίστροφης μέτρησης. Απολογισμός, μετάνοια, συχώρεση, ηρεμία. Αυτά απασχολούν τον άνθρωπο που φεύγει. Αυτό δε σημαίνει βέβαια πως αν του δινόταν ξανά η μαγική ευκαιρία να ζήσει, θα έκανε τα πράγματα καλύτερα. Τα ίδια λάθη θα έκανε ίσως και χειρότερα.\nΔυστυχώς το τέλος σε όλα αυτά που αγαπούμε προμηνύει πάντοτε μια θλίψη. Θα έλεγα είναι πολύ δύσκολο να φύγει κάνεις ευτυχισμένος από αυτή τη ζωή. Για να φύγει ήρεμος, γαλήνιος και χορτάτος ένας άνθρωπος πρέπει μέχρι και το τελευταίο λεπτό να εισπράττει αγάπη και προσοχή. Πρέπει να κοιτάζει γύρω του και να βλέπει τους καρπούς του να αποδίδονται άξια και περήφανα. Η παρακαταθήκη του τόσο στα παιδιά του, αν δεν είχε παιδιά στους ανθρώπους που αγαπούσε, όσο και στους ανθρώπους που πέρασαν από τη ζωή του και επηρεάστηκαν από αυτόν, να είναι καλά φυλαγμένη μετά από χρόνια κόπων και μόχθων. Δεν υπάρχει κάτι πιο όμορφο από αυτό τον άνθρωπο που φεύγει και διαπιστώνει εν τέλη πως η κληρονομιά που άφησε, άλλαξε την ζωή των ανθρώπων προς το καλύτερο και δεν ήταν απλά και μόνο σκορπισμένη ανάμεσα σε υλικά και άψυχα αγαθά. Ζήστε, απολαύστε την στιγμή, χαρείτε τον χρόνο σας. Κανείς δεν περιμένει τον θάνατο αλλά είναι το τέλος της ζωής άγνωστο.\nΓι’αυτό φροντίστε η δική σας κληρονομιά να είναι πλούσια σε καλοσύνη και φειδωλή σε κακεντρέχεια. Να είναι γεμάτη ασφυκτικά από χαρά και άδεια από αρνητικότητα. Πριν φύγετε βεβαιωθείτε πως έχετε σπάσει τα δεσμά της απομάκρυνσης από την θέρμη της αγάπης. Πριν φύγετε φροντίστε να έχετε αγαπήσει βαθιά τα πάντα. Αυτός που φεύγει με παράπονα από την ζωή και από τον κόσμο φεύγει δυστυχισμένος και λησμονημένος.\nΦροντίστε λοιπόν να είστε σε αρμονία με τους γύρω σας ακόμα και με αυτούς που τα φέρε η ζωή να έρθετε σε αντιπαράθεση. Φροντίστε να είστε σε ειρήνη με ότι σας έφερε η ζωή, ακόμα και αν σας έδειξε τα πιο σκληρά ή λιγοστά. Μην ξεχνάτε πως σε εσάς έφερε κάτι παραπάνω που δεν έφερε σε άλλους. Το μάθημα είναι ένα και είναι γνωστό. Αγάπη μόνο. Περαστικοί είμαστε. Αυτό είναι και το αντίδοτο αυτό είναι και το φάρμακο και όσες εποχές να περάσουν ένας άνθρωπος δεν μπορεί να ζήσει χωρίς την αγάπη. Όσα και να του στέρησε η ζωή, όση περιουσία και να είχε, την αγάπη να αναζητήσει βαθιά μέσα στην ψυχούλα του και μ’ αυτήν να φύγει αγκαλιά.\n Συνεργάτιδα CYLIFE News


Τα κρασιά - Γνωρίστε τα Οινοποιεία του Ελληνικού Αμπελώνα - Σχετικά με το Κρασί - Κρασι - Online Κάβα House of Wine - e-κάβα σου\nΕρχόμαστε λοιπόν στα κρασιά των "Oίνων Σγουρίδη", το αποτέλεσμα όλων των προηγουμένων: Terroir, μερακιού και πάθους, ιστορικής αύρας. Και το αποτέλεσμα είναι αντάξιό τους.\nΔύο μόνο κρασιά παράγουν οι "Οίνοι Σγουρίδη", και αυτά σε πολύ μικρές ποσότητες: Τον Λευκό Σγουρίδη, ένα πολυποικιλιακό κρασί με τολμηρή σύνθεση από Ροδίτη, Ασύρτικο και Trebbiano Toscano (όλα παραγωγής των αμπελώνων Σγουρίδη) και τον Ερυθρό Σγουρίδη, με σύνθεση από Cabernet Sauvignion και Merlot, και μικρή προσθήκη από το τοπικό Παμίδι, που όμως κάνει και την διαφορά.\nΜπορείτε να διαβάσετε την γευσιγνωστική άποψή μας στις λεπτομερείς περιγραφές κάθε κρασιού. Εδώ απλά θα πούμε ότι τα κρασιά Σγουρίδη είναι εξαιρετικά, και σας συνιστούμε ανεπιφύλακτα να τα δοκιμάσετε. Αν τώρα λάβετε υπόψη και την τιμή τους, θα διαπιστώσετε ότι δύσκολα θα βρείτε ανταγωνιστές τους στην σχέση ποιότητας-τιμής.\nΣγουρίδη Σίγμα - Λευκός 2019\n10,40 € Τόσο χαμηλά όσο 9,57 €\nΞηρός, Ήπιος, Λευκός, Ugni Blanc, Ασύρτικο, Πιείτε το τώρα, 13% alc.\nΕυκολόπιοτο, καθημερινό λευκό κρασί με πολύ καλή σχέση τιμής ποιότητας και ποικιλιακή σύνθεση που του χαρίζει τη δυνατότητα να εξελιχθεί όμορφα μέσα στον ένα με ενάμισυ χρόνο από τον τρύγο.\nΣγουρίδη Σίγμα - Ροζέ 2016\n9,10 € Τόσο χαμηλά όσο 8,37 €\nΑναμένεται αρχές Μαΐου\nΗμίξηρος, Ήπιος, Ροζέ, Syrah, Παμίδι, Πιείτε το τώρα, 12% alc.\nΟίνος δι-ποικιλιακός, με χρώμα ερυθρωπό, φινετσάτο αρωματικό χαρακτήρα με νότες φρέσκων, αλλά και αποξηραμένων φρούτων του δάσους να πλαισιώνουν τις απαλές τανίνες δημιουργώντας μία άριστα ισορροπημένη σχέση γλυκύτητας και οξύτητας στο στόμα.


«Gida Resort»: Νέα επίθεση Καμμένου κατά Καλογρίτσα για τα... βοσκοτόπια - GREECE-SALONIKA.blogspot\nHome Unlabelled «Gida Resort»: Νέα επίθεση Καμμένου κατά Καλογρίτσα για τα... βοσκοτόπια\n«Gida Resort»: Νέα επίθεση Καμμένου κατά Καλογρίτσα για τα... βοσκοτόπια\nΣυνεχίζει τις επιθέσεις εναντίον του κ. Καλογρίτσα ο υπουργός Αμυνας Πάνος Καμμένος, αυτή τη φορά με ένα ειρωνικό tweet σχετικά με τα βοσκοτόπια στην Ιθάκη που έθεσε ως εγγύηση για τον έλεγχο του «πόθεν έσχες» του αφού κέρδισε μία από τις τέσσερις τηλεοπτικές άδειες.\nΣτο... tweet του ο Πάνος Καμμένος γράφει «Gida resort by Karabatsos joldings €€€€$$$$» και αναρτά φωτογραφία με κατσίκια σκαρφαλωμένα πάνω σε μια ελιά.\nΣύμφωνα με ρεπορτάζ τηλεοπτικών σταθμών, ο κ. Καλογρίτσας έβαλε ως εγγύηση για τον έλεγχο του «πόθεν έσχες» του βοσκοτόπια συνολικής έκτασης 5.000 στρεμμάτων στην Ιθάκη, τα οποία παραχωρήθηκαν προς αυτόν από την εταιρεία ΑΓΙΑ του Σπύρου Καραμπάτσου.\nΣύμφωνα με τον Alpha η εταιρεία ΑΓΙΑ είναι εταιρεία-φάντασμα με άγνωστη έδρα και διοικητικό συμβούλιο.\nΕπίσης, σύμφωνα με το Star τα βοσκοτόπια είναι μηδαμινής αξίας, ενώ εμφανίζονται και ιδιοκτήτες που δηλώνουν άγνοια γιατί οι εκτάσεις τους μπήκαν ως εγγύηση στη γνωστή πλέον διαδικασία του ελέγχου του «πόθεν έσχες» των υπερθεματιστών του διαγωνισμού.


Στα ύψη η τιμή του Πετρέλαιο θέρμανσης – GoDrama\nΣτα ύψη η τιμή του Πετρέλαιο θέρμανσης\nΜπορεί την Δευτέρα 15 Οκτωβρίου να ξεκινάει επίσημα και φέτος η διάθεση του πετρελαίου θέρμανσης, όμως το ενδιαφέρον των καταναλωτών είναι σχεδόν ανύπαρκτο, ” καθώς οι υψηλές τιμές που διαμορφώνονται στον “μαύρο χρυσό” τον καθιστούν είδος πολυτελείας” για την πλειοψηφία των νοικοκυριών που προσπαθούν αυτή την περίοδο να καλύψουν άλλες βασικές ανάγκες.\nΑυτό είναι το κλίμα της αγοράς όπως το περιγράφει στο News 24/7 ο Πρόεδρος της Ομοσπονδίας Βενζινοπωλών Ελλάδος, Μιχάλης Κιούσης, που προβλέπει έναν “δύσκολο χειμώνα” για τους πολίτες αν δεν παρθούν εγκαίρως τα απαραίτητα μέτρα. Σύμφωνα με όσα μας είπε, η τιμή του πετρελαίου θα κυμανθεί σε δυσθεώρητα επίπεδα φτάνοντας ακόμη και το 1.22 ευρώ/λίτρο στις απομακρυσμένες περιοχές, την ώρα που πέρυσι η τιμή δεν ξεπερνούσε τα 95 λεπτά/λίτρο.\n“Είναι πανάκριβο το πετρέλαιο θέρμανσης. Η διαφορά για παράδειγμα σε σχέση με πέρυσι θα είναι περίπου στα 200 ευρώ επιπλέον ανά χιλιόλιτρο. Για αυτό υπάρχει και μια απροθυμία στον κόσμο. Όχι μόνο παραγγελίες δεν υπάρχουν αλλά πολλοί συμπολίτες μας αποφεύγουν να ρωτήσουν ακόμη και διερευνητικά. Προσπαθούν να καλύψουν άλλες ανάγκες αυτή την περίοδο. Το πετρέλαιο είναι ένα κοινωνικό αγαθό και κάποιοι το τιμωρούν μέσω της υπερφορολόγησης. Τιμωρούν ουσιαστικά έξι εκατομμύρια πολίτες που χρησιμοποιούν για την θέρμανση τους το πετρέλαιο. Μακάρι να διαψευστώ, αλλά προβλέπω έναν δύσκολο χειμώνα” μας λέει ο κ. Κιούσης.\nΠως μπορούμε όμως να μειώσουμε την τιμή του πετρελαίου όταν στις διεθνείς αγορές σημειώνει ένα ξέφρενο ράλι ανόδου; τον ρωτάμε. “Από τη στιγμή που δεν μπορούμε να επέμβουμε στη διεθνή κερδοσκοπία θα πρέπει να υπάρχει ένας μηχανισμός που θα ρίχνει τους φόρους και να κάνει το πετρέλαιο προσιτό στον κόσμο” μας απαντά και συνεχίζει: “Η κυβέρνηση όταν εξελέγη το 2015 είχε δεσμευτεί ότι θα πάει τον ειδικό φόρο στα επίπεδα του 2010 που ήταν 60 ευρώ +ΦΠΑ το χιλιόλιτρο. Αντ’ αυτού τον πήγε στα 280 ευρώ +ΦΠΑ το χιλιόλιτρο. Δηλαδή όχι μόνο δεν τον μείωσε αλλά τον αύξησε κιόλας. Πρέπει να μειωθεί άμεσα ο ειδικός φόρος κατανάλωσης δεν υπάρχει άλλη λύση”, επαναλαμβάνοντας έτσι την πρόταση που έχει διατυπώσει και στο αρμόδιο υπουργείο.\nΒέβαια, πολλοί είναι εκείνοι που πια στρέφονται σε άλλες μορφές ενέργειας προκειμένου να ζεσταθούν όπως είναι το φυσικό αέριο (στις πόλεις που υπάρχει η δυνατότητα) αλλά και τα ξύλα με τα τζάκια που κάποτε ήταν περισσότερο διακοσμητικά να καίνε τους χειμερινούς μήνες επί 24ωρου βάσεως.\n“Δεν είναι όμως μόνο αυτά. Ο κόσμος στην προσπάθεια του να βρει έναν πιο φτηνό τρόπο να ζεσταθεί την “πατάει”. Δεν είναι λίγοι οι “μαθητευόμενοι μάγοι” που διαφημίζουν διάφορα θερμαντικά σώματα αμφιβόλου απόδοσης τα οποία ο κόσμος τα αγοράζει και καταλαβαίνει τι έκανε όταν έρχεται ο λογαριασμός του ρεύματος. Αλλά όταν κάποιον τον τιμωρείς θα βρει τρόπο να ζεστάνει τα παιδιά του. Θα ψάξει μια λύση” συμπληρώνει.\nΌπως και να ‘χει όσοι βάλετε τελικά πετρέλαιο θέρμανσης θα πρέπει να είστε και σε αυτό ιδιαίτερα προσεκτικοί ακολουθώντας τις οδηγίες που εξέδωσε η Γενική Γραμματεία Καταναλωτή.\nΣύμφωνα με αυτές όλοι οι καταναλωτές θα πρέπει να:\nΝα κάνουν έρευνα αγοράς προτού προβούν σε παραγγελία πετρελαίου ώστε να επιλέξουν την οικονομικότερη τιμή. Οι καταναλωτές έχουν τη δυνατότητα να ενημερώνονται για τις τιμές των καυσίμων από το Παρατηρητήριο Υγρών Καυσίμων της Γενικής Γραμματείας Καταναλωτή www.fuelprices.gr\nΠριν την παραλαβή πετρελαίου καλό είναι να έχει πραγματοποιηθεί συντήρηση-ρύθμιση του συστήματος κεντρικής θέρμανσης. Με τον τρόπο αυτό καταναλώνεται λιγότερο πετρέλαιο, επιτυγχάνεται εξοικονόμηση χρημάτων και υπάρχει αποφασιστική συμβολή στη δημιουργία καθαρότερου περιβάλλοντος. Ο καταλληλότερος χρόνος για τη συντήρηση της εγκατάστασης είναι αμέσως μετά τη λήξη της περιόδου θέρμανσης (δηλ. Απρίλιο-Μάιο) ώστε να μη μείνουν τα κατάλοιπα της καύσης κατά την περίοδο του καλοκαιριού και γίνεται πιο δύσκολος ο καθαρισμός της.\nΑυτός που παραλαμβάνει το πετρέλαιο καλό είναι να γνωρίζει ακριβώς τις διαστάσεις της δεξαμενής για να μπορεί να υπολογίσει πόσα λίτρα πετρελαίου αντιστοιχούν σε κάθε εκατοστό ύψους της δεξαμενής. π.χ. αν μια δεξαμενή έχει μήκος 2,0 μέτρα, πλάτος 1,25 μέτρα και ύψος 1 μέτρο, τότε η συνολική χωρητικότητά της είναι 2.5 κυβικά μέτρα (2×1,25×1=2.5 m3) ή 2500 λίτρα. Επομένως, σε κάθε εκατοστό ύψους της δεξαμενής αντιστοιχούν 25 λίτρα (2500:100=25).\nΝα μετρούν την ανύψωση της στάθμης του πετρελαίου μέσα στη δεξαμενή, αφού κατασταλάξει ο αφρός και έχουν παρέλθει 5-6 λεπτά.\nΗ πληρωμή του πετρελαίου πρέπει να γίνεται εφόσον λάβουν το απαραίτητο παραστατικό στοιχείο (απόδειξη) στο οποίο πρέπει να αναγράφεται το ύψος της στάθμης του πετρελαίου στη δεξαμενή πριν και μετά την παραλαβή και όχι μόνο τα λίτρα, καθώς και να υπάρχουν συμπληρωμένα όλα τα απαιτούμενα από το νόμο στοιχεία (όπως ονοματεπώνυμο και διεύθυνση του πελάτη, ΑΦΜ, η ποσότητα του πετρελαίου, το ποσό πληρωμής, η ώρα παράδοσης κ.λ.π.).\nΕπισημαίνεται ότι όλοι οι καταναλωτές πρέπει να ελέγξουν εάν πληρούν τα κριτήρια που θέτει ο νόμος για την παροχή του επιδόματος θέρμανσης.\nNews 24/7 – Βασίλης Σφήνας – 14 Οκτωβρίου 2018